
GIOVINEZZA, GIOVINEZZĂ.. . 


De ce nu cântă 


Misterioasa putere a muzicei niciodată n'a 
fost contestată. Cum n'a fost contestată niciodată 
misterioasa putere a artei peste tot. Şi cu drept 
cuvânt. Fiindcă muzica transformă, purifică şi 
inalță sufletul omenesc. Ea îmblânzeşte pe omul 
sălbatic şi inobilează pe cel 
civilizat. Ea mângăie pe om 
în dureri şi-i sporește bucuria 
clipelor senine. Ea leagă su- 
fleteşte pe o:meni între olaită 
şi pe toţi îi leagă de Dum- 
nezeu, Ea înalţă cea mai scurtă 
scară de pe pământ la cer 
şi întinde cea mai scurtă punte 
între inimile oamenilor, pe 
cari le face să bată la fel. 
Ea aprinde inimi flacăra 
marilor elanuri şi deschide 
drum sigur către marile bi- 
ruințe. 


Muzica e un atât de nobil 
element al vieţii, încât din el iţi 
poţi face şi un criteriu pentru 
prețuirea oamenilor. Omul 
iubitor de muzică nu poate fi 
un om rău, dupăcum nu poate 
fi rău nici omul care îndră- 
geşte florile şi copiii... 

Şi întors: poţi fi sigur, 
că omul, căruia nu-i plac flo- 
rile, copiii și muzica e văduvit de o mai înaltă 
nobleţe sufletească. 

Fără s'o preţuiască teoretic, Românul a simţit 
instinctiv taumaturgica putere a cântecului. In el 
şi-a vărsat totdeauna amarul suterinţelor îndelun- 
gate şi bucuria rarilor clipe de veselie, deopotrivă. 

In el a lăudat pe Dumnezeu, în el s'a înfrățit 
cu codrul şi cu el a purces totdeauna la luptă 
peniru apărarea pământului şi legii strămoşeşti. 

: Mă'ntreb atunci nedumerit: de ce n'o mai fi 
cântând tineretul nostru ? Căci mai ales el ar trebui 
să cânte, pentru a-şi îmbujora zilele, pentru a-şi 





Grigorescu : Ciobănaş 


linerelul nostru ? 


spori elanul şi pentru a răpi în valul acestui elan 
şi pe mai vârstnicii fii ai neamului nostru. 

Intr'adevăr tineretul nostru şcolăresc cântă 
aşa de puţin. Nici acasă, nici pe stradă, încolonat 
în marş, nici în codru, nici în biserică, nicăiri 
nu-l auzi cântând purtat de-o 
fragedă însufleţire. Ori apoi 
când cântă, se mulţumeşte 
cu fredonarea unor leşinate 
tangouri sau a unor „foxuri“ 
bâţăite şi goale. Şi — asta 
nu se cheamă muzică. In 
orice caz nu muzică de cea 
care „transformă, purifică şi 
înalță“, 

Nu ştiu ce fac profesorii 
noştri de muzică, mai ales 
dela şcoalele secundare. Pro- 
babil învaţă pe elevi să cânte. 
Şi încă i-o fi învățând destul 
de iscusit, de vremece re- 
centul congres internaţional 
de muzică ţinut la Praga a 
adus chiar elogii învăţămân- 
tului muzical din România. 
Pe noi însă aceste elogii nu 
ne măgulesc şi nu ne încântă. 
Fiindcă împotriva  excelen- 
tului învăţământ muzical pe 
care-l vom fi având, tineretul 
nostru nu cântă decât cel mult în clasă. 

El merge la biserică, dar nu cântă; face 
excursii — când îi dă răgaz fotbalul — dar nu 
cântă; ia parte la concursuri, dar nu cântă; face 
congrese, dar nu cântă. 

Transformare fără cântec ? Înălţare fără cântec ? 
Elan tineresc fără cântec? E aproape o imposibi- 
litate. 

Tinerii din alte ţări o ştiu aceasta şi de-aceea 
cântă. În Germania ori unde întâlneşti un grup de 
tineri îi auzi cântând în cor: „Wir marschieren ..“ 
aşa și pe dincolea. Şi cântecul ii învălue pe toți 

în flacăra celei mai fierbinţi însuileţiri. In talia 
pe toate cărările răsună cântarea tinerească „Gio- 
vinezza, giovinezza“... Nu numai fiindcă ţara ela- 
nului fascist e în răsboiu, ci fiindcă mai ales tine- 
““retul e predestinat să cânte. 

Ce frumos ar fi să vedem şi la noi cele de 
tineri în stare să se veselească oricând cu un 
cântec frumos întonat, coloane de flăcăi, cari lăsând 
un cias-două cartea, ar lua-o razna către codru 


— mai ales acum, în Maiu — umplând văzduhul 
cu răsunătorul ritm al unor eroice marşuri româ- 
neşti ! 


Şi ce privelişte înălțătoare şi zămislitoare de 
nădejdi ar îmbia bisericile noastre pline de-un 
tineret, care prin entuziastă cântare ortodoxă ar 
aduce cuvenita laudă Dumnezeului părinţilor noștri! 

Însufieţirea pentru marile idealuri ale naţiei 
ar creşte vertiginos, învăluind în sacrele ei flacări 
sufletul întregii generaţii care se numește „nouă“. 
Infioraţi de svonul sprinten al cântecului tineresc 


bătrânii înșiși şi-ar descreţi frunţile sporindu-şi nă-. 


SCHIȚĂ BIBLICĂ 


I 


Cele frei cruci se înălțau înfiorătoare pe 
muchea  Golgoltei, dar gloatele îşi petreceau 
voioase, ca la nuntă, în jurul celor irei răstigniţi, 
cari sângerau ca trei izvoare pe lemnele lor de 
ocară. 

Unul dintre răstigniți blestema cumplit şi 
pe Dumnezeu și pe oameni, pentrucă i-au croit 
o soarie aşa de amară. Alţul se văiera îngrozitor 
în durerile lui sfăşietoare şi jipeiele lui desnă- 
dăjduite umpleau cu spaimă largul văzduhului 
şi cu tihnă inima gloatelor. Durerile lui îi tre- 
ziră în minte durerile acelora pe cari îi uciseră 
mânile sale nelegiuite. Numai acum, în lumina 
suferinţii lui înțelegea deplin suferința jertfelor 
căsăpite de sălbătăcia sa nemernică. in amarul 
său simțea amarul altora. li părea rău de ispră- 
vile nechibzuinței sale. Se frămânia în sufletul 
său, că de ce n'a sămănat sămânța bucuriei în 
viață ? De ce-a desfundat numai şiroaiele la- 
crimilor şi ale durerilor ? Cum dorea în sufletul 
său, să mai irăiască, nu de dragul vieţii, ci de 
pofla de-a face bine celor năpăstuiji de el cu 
rele] Să mângăie copilaşii rămaşi în lume fără 
de tală, din vina lui! S'ajute soțiilor aruncate'n 
neajunsurile văduviei şi sărăciei, de fărădelegea 
sa sirigătoare căire ceriuri ] 

De-aceea își muşca el buzele și striga : 

— O, dar acum e prea târziu! Prea târziu ] 
Legeu nu mă iariă! Și, apoi, și lehova înalță 


dejdea în viiitorul de aur pe care-l va aduce — 
pe seama întregului neam — optimismul unui iinerei 
care luptă cântând şi cântă lupiând. 

Haideţi, tineri ai patriei mele ! Lăsaţi limonada 
şlagărelor de-o zi s'o soarbă alemeiații, cari şi-așa 
nu-s de nici o treabă. Voi — 


Cântaţi, libertatea şi numele sfânt 
Al Ţării străvechi şi-al acestui pământ! 


Lăudaţi-l, că e mare Dumnezeu, 
C'a păzit cu mână lare pe Român, 
Poporul Său! 


Cântaţi până e sprinten sângele în sinele 
voastre şi până e vie strălucirea ochilor voştri. 
Că va veni vremea când zadarnic vă veţi da seama 
de adevărul cântecului: 


Frumoase zile din tinereţe, 
Numai odată sunteţi în Maiu! 


Tineri entuziaști ai patriei mele, cântaţi! 
NICOLAE COLAN 


SUTASUL. 


numai braţ de răzbunare peniru pământenii de 
soiul meu! O, unde-ar putea afla, oare, sufletul 
meu întristat un strop de milă şi de iertare ?... 
Unde ?... 

Al treilea, cel din mijloc, nici nu blestema, 
nici nu se Iânguia, ci își aştepta sfârşitul, senin, 
ca un soare ce apune. 

Sutaşul Longin, așezat în faţa crucilor, cer- 
cela cu privirea pe fiecare răstignit, le asculta 
cu grije foală șoapta şi tot suspinul, ca și cum 
ar fi vrut să desprindă din graiul lor o taină 
mare, iar în gândul său își zicea : 

— Unul e încremenit în rele, e fiară chiar 
şi'n clipa morții. Celalalt se vâicăreşte ca un 
laș. Dar cel din mijloc n'are asemănare cu lâl- 


harii. Privirea lui e blândă, ca de miel, şi graiul 


său e dulce ca cel de mamă. Vezi cât de ciu- 
ruită-i este fruntea de spini? Şi cât de strivite-i 
sunt pălmile şi tălpile de ciocane şi de piroane ? 
Şi cum îi pare trupul un lac de sânge? Şi cum 
îi străpung făptura 'ntreagă săgețile durerilor ?. .. 
Dar el nu se fângueşte de suferințele sale, ci de 
ale altora 1... Auzi, cu câtă gingăşie își mângăe 
pe mamă-sa, care suspină aşa de dureros în 
umbra crucii sale înroşite de sânge ]... Asculţă, 
cu câtă bunătate se roagă el pentru cei cari îl 
ocăresc şi-l chinuesc 7... O astfel de fiinţă nu 
poale fi roabă a nelegiuirii ]... Uite, cu câtă milă 
îl priveşte şi pe tâlharul celce se fânguieşte 
amarnic 7... Cuvintele lui blajine stropesc picurii 


daia edi ada 

alinării pe rănile sufletului său schilăvit... Auzi 
cum şopteşte limba sa : „Azi vei fi cu mine în 
raiu“... Şi vezi cum s'aprinde lumina fericirii în 
ochii omuluii fărădelegii!.. . 

Pe când se strecurau astfel de simţiri prin 
inima sulaşului, un fariseu gălăgios s'apropie de 
el şi-i grăi: 

— Longine, se lasă seara Sâmbetei peste 
creasta Golgotei şi o pângăresc nelegiuiții ăştia. 
Porunceşte să li se stângă repede viaja şi dă 
pământului, stârvurile lor afurisite ! 

Sutaşul îl ascultă în linişte și gândi îndată : 

— EL nu spurcă, ci sfințeşte ziua Sâmbetei, 
cum n'o sfințește nimenea din rândul vostru. O 
sfințeşte și cu graiul şi cu pilda iubirii şi iertării 
şi jertfei celei mai curate. Căci la ce sunt bune 
bolboroselile voastre nesfârșite de prin temple 
și închinăciunile nenumărate din pieje, dacă 
nu puteji ierta deaproapelui greşala sa şi dacă 
nu știți suferi nimic pentru îndrepiarea şi mân- 
iuirea nevoiașului ]... 

Sutaşul își ridică apoi privirea spre crucea 
dela mijloc, ca să desluşească din ochii răstig- 
nitului de-acolo o povaţă îndrumătoare, dar în 
clipa aceea cel frumos cu chipul şi blând cu 
graiul şi sfânt cu fapta şi cu viala, îşi aplecă 
spre piept capul însângerat și strigă îndurerat: 

— Dumnezeul meul,.. Dumnezeul meu]. . . 
De ce m'ai lăsaf?... 

Și își dădu îndată sujletul. 

Sutaşul îi privi mirat sfârşitul şi-i răspunse 
apoi rece fariseului : 

— Fie voia fa] 





Pictură modernă: Sf. Treime 





Icoană veche : Sf. Gheorghe 


La porunca sa legionarii apucară ciocanele 
şi'n câteva clipite zdrobiră picioarele răstigniților 
dela margini : lar celui din mijloc îi străpunseră 
coasta cu sulița şi îndată a izvorât sânge şi apă. 

Pe când se prelingea încetinel sângele său 
prin rana suliței, ceriul se îmbracă în vifor, pă- 
mântul se încinse în furtună, văzduhul se sguduia 
de fulgere şi trăznete şi gloatete se prăvăliră ca 
o mare revărsată, peste coastele Golgoiei şi se 
adăpostiră prin încăperile Ierusalimului. Ingrozit 
de trăznetele văzduhului, sutaşul rămas aproape 
Singur cu ostașii săi, la poala crucii, își zicea 
în tremur: 

— Cu adevărat drept a fost omul acesta 7 

Simţind apoi cum se clafină şi pământul 
sub picioarele sale, murmura : 

— Cu adevărat sfânt a fost omul acesta ! 

lar văzând cum se despică stâncile de pe 
Muntele Căpăţinei şi cum se rostogolesc de vi- 
jelios în prăpastii, sutaşul striga în auzul osta- 
șilor : 

— Cu adevărat Fiul lui Dumnezeu a fost 
omul acesta 7 


II 


losif din Arimatea şi Nicodim cel cu suflet 

nou născut luară de pe cruce trupul celui nevi- 

novat şi cu giolgiu curat înfăşurându-l în mor- 

mânt nou l-au pus. Maica nemângăiată şi uce- 

nicul cel iubiț le ajutau la prohodul tainic şi la 

îngroparea îngrozitoare. Din plânsul şi din cu- 
RA 

vintele lor rupte din pomelnicul vredniciei celui 
adormit, sutaşul desprinse măreţia vieţii lui fără 
păreche. Cum sia de-o parte şi își supraveghea 
ostașii cari îngropau pe cei doi tâlhari, el se 
gândea : 

— Viaţa este goală. Dar iubirea cea sfântă, ve- 
stită de acest drept, umple viața cu'n rost. Viaja se 
lârăe pe jos,pe pământul patimilor. Dar lepădarea 
de sine, evanghelizală de acest sfânt, o înalţă către 
ceriuri. Viaţa plăcerilor lumeşti este deşartă, dar 
plăcerea jertfei pentru binele altora, pilduită de 
Fiul lai Dumnezeu, aşează viaţa omenească mai 
presus decât viaţa zeilor. . . 

Eu sunt sufaş, cu slujbă şi plată frumoasă, 
cu cinste maltă în rândurile fruntaşilor, dar viața 
mi-e săracăn vrednicii sufleteşti. EI e lumina, 
iar eu întunerecul. El e izvorul, iar eu noroiul. 
El e floarea cu dulci miresme, iar eu numai mă- 
răcinul care rănește... 

O, cum se dorește și sufletul meu, după 
luminişul sufletului său]... 

Gândurile sutaşului alunecau domol pe alvia 
evlaviei, dar i le opri de-odată un alt fariseu, cu 
vorbele : 

— Longine, vino să pecelluim mormântul 
tulburătorului, și aşează străjeri lângă mormânt 
— să nu-l fure cumva ucenicii lui și să spună 
apoi c'a înviat, căci va fi atunci rătăcirea din 
urmă mai grea decât cea dintâi] 

— Ai porunca lui Pilat? 

— Aici este, 

— Va fi după poruncă! Dar, voi, nătân- 
gilor nu înfelegeţi, că duhul nu se poate ascunde 
sub lespezi de peatră peceiluită şi nu se poate 
apăra cu suliți de ojel?... 

Şi fariseul pecetlui cu grijă peatra, iar ostașii 
s'așează să sfrăjuiască mormântul, 


II 


Se revărsa de ziuă spre Duminecă. Razele 
zâmbeau voioase prin văzduhul Ierusalimului, 
florile miresmueau coslişele Golgotei şi pasă- 
relele cântau irmoase de slavă prin ramurile ma- 
slinilor de prin grădina Ghetsimani. 

In cetatea romană din plinul oraşului sfânt, 
sulașul Longin se găfea să plece la datorie, să-şi 
supravegheze ostașii lăsaţi de strajă lângă mor- 
mântul dreptului. Dar In clipa când îşi puse 
mâna pe sabie, auzi o bătaie aspră în ușă. 

— Cine este? strigă el îndată în glas de 
stăpân. 

— Straja. 

— Ce veste-mi aduci de-odată cu zorile ? 

— O veste mare! 

Sutaşul fi deschise ostaşului şi rămase 
uimit la vederea lui. Faja lui era de ceară, 


Fruntea scăldată în sudori. Buzele vinete ca po- 
rumbelele. Şi-i tremura toată făptura. 

— Ce-i băiete, că fe vădca scos din groapă ? 
H întreabă Longin iscodilor, 

— S'au rupt pecețile mormântului ! 

— Se poate? 

— Și s'a prăvălit şi pealra de pe el! 

— De vre-un culremur ? 

— Nu, ci de-o arăfare îngerească] 

— Ei, spui poveșii, 

— Spun ce-am văzut] 

— Cum era Ingerul? 

— Fața lui strălucea ca fulgerul, iar haina 
albă ca zăpada! 

— Poafe-ai visat numai, băiete. 

— L-am văzut aievea] 

— Tu singur ? 

— Eu și toate sirâjile, căci de strălucirea 
lui toţi ostaşii ne-am prăbușit la pământ ca niște 
morți ] 

— Văzul-ai și lăuntrul mormântului ? 

— Văzut! 

— Şi pe cel drept? 

— Şi pe el, dar nu În mormâni, ci ieșind 
din mormânt! 

— Cum, eşind? 

— Aşa, că a înviat cu slavă, ca un Dum- 
nezeu ] 

— Ascultă, legionare, de-mi umbli cu min- 
ciuna, îți pui capul în cumpănă] 

— Pe Joie, că spun adevărul, Longine. Tu 
vino și vezi, dacă nu mă crezi! De alfcum, uile 
încă o dovadă despre dreptatea cuvintelor mele! 
Ține-o] 

— Asta-i o pungă cu bani] 

— Adevărat, dar e dovadă! 

— Ce fel de dovadă? 

— Mi-au dat-o fariseii, când aflară vestea 
despre Înviere, ca să minfim c'am adormit și'n 
vremea somnului l-au furat ucenicii! 

Longin o desfăcu. Era plină-plivuţă cu gal- 
beni lucitori ca stelele. El îşi plimbă privirea 
peste ei, îi cumpăni în palmă de câteva ori, 
apoi zise: 

— Nemernicii ! Cu bani l-au răstignit! Şi cu 
bani vreau acum să-i întunece și învierea ] Ține 
banii, băiete, şi-om face cu ei milostenie! Şi 
vino 'ndată la mormânt] Vino să văd și eu locul 
minunii ] Să mă închin și eu Invierii luminate ! 


IV 


Intr'o căscioară din marginea Ierusalimului 
se sbuciuma cumplit o ceată de oameni cucernici, 
Din graiurile lor rostite cu uşile Incuiate se pu- 
teau distinge următoarele : 

— Cine L-a luat? 

— Nimenea ! 

— Unde-i dar? 

— A înviat] 

— Ce dovezi ai? 

— L-am văzut] 

— Altele ? 

— A grăit cu mine] 

— Ce ţi-a spus? 

— Marie ] 

— Alfora ? 

— Pe noi ne-a agrăii cu vorbele: Bucu- 
rați-vă! 

— Alții ? 

Noi i-am ascultat ceasuri de-a rândul tâl- 
cuirea scripturilor şi-am cinat apoi împreună cu El. 

In vreme ce isbucneau aceste simțiri din 
stâncile sufletelor, unul dinire ei căuta cu grijă 
și'n curte și pe cale, prin deschizăturile fereștilor 
oblonite, căci se temeau de năpasta vrășmașilor. 
Pândaşul asculta şi spovedania inimilor şi iscodea 
și mişcările de-afară. De-odată sări ca mușcat 
de şarpe, dela fereastră și şopti făcând semne 
cu amândouă mânile : 


ai 
ze: 


A 
4 
A 
, 
4 





hkăstignirea 


— Tăcere, că s'apropie armata ! 

O femee, care încă zări vre-o doi oameni 
de-ai stăpânirii, prinse a plânge şi a se văiera : 

— Suntem pierduţi ] Ne răstignesc şi pe noi] 
lată-l pe sutaşul de pe Golgota! O, Doamne, nu 
ne lăsa] Fie-Ți milă de copiii noștri]... 

Cu adevărat, prin curte s'auzeau pașii în- 
desaţi ai ostașilor și zângănitul armelor. lar după 
întâiul ciocănii, căsenii şi deschiseră ușile. şi 
aşteptau cu inimile înfiorate izbeliştea primejdiei. 
Dar sutaşul se opri în prag, de-acolo îi învălui 
în privirea-i blândă pe toți cei de faţă şi dând 
cu ochii de ucenicul loan, pe care-l cunoștea din 
umbra crucii de pe Golgota, îl întrebă cu bună- 
tate ? 

— Aici este Domnul vostru ? 

— Nu este, îi răspunse el îndată în glas 
de cuviință ? 

— Unde este oare? 

— Nu știm nici noi, 

— O, de ce nu-mi spuneţi, oameni ai drep- 
fății, căci nam venit să-L prind a doua oară, 
nici să-L răstignesc din nou pe Cel Inviat ci ca 
să mă închin Lui cu smerenie, ca Fiului lui 
Dumnezeu, Celce cu moartea pe moarte a călcai. 

Lcenicii se priveau întrebător unii pe alții, 
căci se temeau de vre-o apucătură vicleană. 
Sutaşul le înțelese teama, de-aceea le grăi mai 
departe, în glas moale şi duios: 

Fraților, nu vă temeţi de mine, căci bun 
este gândul meu şi curată-i şi inima mea. Căci 
sub platoşa asta strălucită, eu îmbrăcat-am şi 
zeaua credinței, iar capul meu poartă sub acest 
coif de aramă şi pe cel al mântuirii ] 

Lcenicilor le căzu atunci bolovanul spaimei 
de pe suflet şi li se sparse gheața îndoielii din 
inimă şi-l poftiră cu drag în mijlocul lor. Traseră 
din nou rătezul uşii şi-i povestiră apoi cu cu de-a 
măruntul tot ce auziseră şi tol ce ştiau despre 
Invierea Domnului. 

— Unde-o fi EI, fraţii mei, s'alerg în grabă 
înaintea Lui, să-l cerşesc în lacrimi mila şi ier- 
area ? se tânguea amarnic omul puterii când 
desprinse adevărul din spusele. lor. 

Ucenicii tăceau cu limba încleştată, inimile 
li se înduioșară, ochii li se jilăviră. Dar în tă- 
cerea grea 0 lumină mare umplu casa şi-un glas 
dulce căzu în urechile tuturora : 

— Pace vouă! 

Era glasul pe care-l cunoșteau așa de bine 
şi care era atât de drag inimii lor, era glasul 
cel fără păreche în lume al Aceluia, care nu era 
din lume. 

— Domnul este] strigară ei de-odată în 
sunet de mare bucurie. Şi cu adevărat El era, 
Celce a înviat din morți. Faţa Lui era de soare, 

haina sa de lumină. Dreapta Lui împărtășea 
binecuvântare. lar din mijlocul palmei sirălucea 
ca un mărgărilar roşu rana pironului... 

Sutaşul cum îl zări se şi prăbuși la picioa- 
rele sale însemnate cu semnele cuielor şi strigă 
din zdrobirea sufletului : 

— Iertare, Doamne, iertare] Şi învredni- 
cește şi pe robul Tău să păşească pe urmele 
Tale... | 

Mâna Domnului sia lot spre binecuvântare. 
Din fântânija pa!mei Lui curgea izvorul darului 
ceresc și se revărsa în sclipiri de valuri uşoare, 
peste capul, peste inima şi peste toată făptura 
sutaşului, ca să nu mai fie de-acum ostaş al 
trupului, ci ostaș al duhului şi ca să nu se mai 
osiășească peniru lăjirea împărăției lumeşii, ci 
pentru biruința împărăției lui Dumnezeu. . . 


V 


In soborul fariseilor era fierbere și clocot 
mare. Toate brajele se agitau și toate gurile 
lărmueau. 

— Sutaşul Longin vesteşte evanghelia lui 
Isus şi se ţin noroadele turmă după el! 

— Predică prin toate părţile minunea În- 
vierii şi gloate multe prind a crede în ea! 

— Ne descopere lumii uneltirea, iar banii 
daji de noi ostaşilor pentru minciuni, el îi îm- 
parte pe drumuri săracilor] 

— Trebue să ne scăpăm de el, căci răs- 
coală poporul împotriva noastră ] 

— La lucru, până nu-i prea iârziu ] 

— Să-] pârâm la Pilat că tulbură mulțimile 
și că le ajâță împotriva împăratului ! 

— Să mergem cu jalba pân' la Roma! Să 
lragem acolo toate sforile] Să ne deschidem 
toate pungile ! Şi de va frebui să ne ascuțim şi 
sulițele ! 

VI 

Pilat şedea în scaun de judecată în palatul 
său strălucit. Judeca pe un sutaş zdravăn cât un 
munte şi blând la graiu, ca un copil. 

Privirea lui cercetătoare și-o plimba cât pe 
fața învinuitului, cât pe sabia nouă, de mult pref, 
cât pe crucea ieftină, de lemn, cari erau aşezate 
frumos pe mescioara de marmură din fafa sa. 
După câteva clipile de iscodire deschise vorba: 

— Place-ji sabia, sutaşe Longine ? 

— E o podoabă, 

— Ține-o dar, căci peniru line-i rânduită. 

— Eşti prea bun cu mine, Pilat. Asta-i sabie 
de fribun, iar eu sunt numai sutaş. 

— Dacă vreai te fac Indafă tribun ! 

— De ce? 

— Pentru vrednicia ta] 

— lar eu cu ce să-ţi răsplătesc bunătatea ? 


— Cu lăpădarea de Isus! 

— Niciodată, Pilat! Căci Isus este întru- 
parea iubirii celei mai sfinte, a milei celei mai 
curale, a jerifei celei mai alese] A te lăpăda de 
Isus însemnează a te lăpăda de toate mărgări- 
iarele acestea neprejuite! Iar far' de ele viaja-i 
sfearpă și făr' de rost! 

— Liniștește-te Longine] Vezi iu crucea 
din fața ta? 

— O văd. 

— Te-aşteaplă ea, dacă nu te lapezi de Isus. 

— Mai bine moarie, decât viaja făr' de El? 

— Fie voea fa] 

Pilat ieşi alunci din foișorul judecăjii, iar su- 
laşul Longin fu pornit pe drumul morții trupeşti 
și al mântuirii sufletești. . . 


IDEAL 


Un val saltă'ntre valuri 
Vuind în miez de noapte... 
— Speranţe sfărămate 
Rămân în sec la maluri. 


A. NANU 


Un suflet se loveşte 
De-al trupului perete, 
Cercând să se ridice 
Spre-Acel ce suflu-i dete. 


Cătâad să afle drumul 
Ce duce în spre astre, 
Ajută Tu, stăpâne, 
Tu, slăbiciunii noasire. 
TUDOR TELECEANU 


Nostalgii 


Bătrâne dud, 

Sub umbra ta ascunzi comori 

Ce nu le-aş da pe-o lume, 

Sub umbra ta de-atâtea ori 

M'ai rechemat din alte lumi 

Pe nume. 

De n'am putut ca să-ţi răspund 

Mă iartă, nu-s de vină: 

Eu [i-am cânlaf în depăriări, 

In amurgiri de fredonări, 

Duiosu-ţi cânt 

Și ca pe-un sfânt 

Te-am așezat în pieptul meu. 

Din alte lumi mă'ndemni mereu 

Să stau cu line'n seri la sfat, 

Cum slam adeseori de Paşte. 

Dar, dac'ar fi să ne'nlâ!nira, 

Ai plânge tu, aş plânge eu, 

Căci nu ne-am mai cunoaște. .. 
HOREA CA RPATINU 

FEMINISM 


Păcate şi nădejdi 





După apă 


Astăvară am scris aici cuvinte aspre ca şi 
aspra convingere din care porneau, despre lupta 
pentru un ideal în care se angajase tineretul Ro- 
mâniei Mari, băeţii de vârsta mea cari cred ca şi 
mine, că vremea noastră-i o răspâniie de vremi. 
Sceptic şi oplimist, vâslind mai mult cu sufletul 
decât cu peana între apele leneşe ale îndoelii şi 
farmecul furtunii, convins că primele menţin un 
provizorat ucigător de suflete, eu m'am rostit 
atunci pentru valul care curăţă. 

Dar gândurile mele de astăvară au răscolit 
numai o tabără: aceea a băieţilor — şi mânia 
mea s'a descărcat doar peste capul uneia din plă- 
gile bune de pus în fiare, tocmai aceea căreia-i 
cad jertiă îndeosebi tinerii de azi, bărbaţii de 
mâine : corupția publică. 

E o problemă, bărbatul român de mâine? 
Fără îndoială ; şi încă o problemă de importanţă 
vitală pentru soarta neamului nostru. Alături 
de aa şi  nedespărţită de aceasta, femeia de 
mâine e o problemă de tot atâta însemnătate. 
Din câte ştiu, această problemă a fost ridicată 
ultima oară în anii de cumplite decepții ce au 
urmat isbăvitorului răsboiu pentru întregire. Atunci 
insă a fost ridicată cu toată seriozitatea. O har- 
nică şi entuziastă româncă, Doamna Sanda |. 


de-ale ceasului de-acum 


Mateiu, a desfăşurat steagul onoarei femenine acum 
şase ani, acolo unde se plămădeşte tot binele şi 
tot răul pe care-l avem, în Capitala Ţării. Doamna 
Sanda |. Mateiu, ea însaşi soţie şi mamă, a strigat 
viguros şi răspicat, că rostul femeii e să devină 
soţie devotată şi mamă neprihănită. In numele 
acestui ideal a pornit o luptă crâncenă pentru 
corectarea betegei mentalități curente, pe povâr- 
nişul căreia se angajase cu atâla frenezie o parte 
a norodului femenin al României. A fost voia lui 
Dumnezeu să fiu martor acestui sbucium sacru 
pentru o cauză sfântă şi să mă întăresc în con- 
vingerea că devotamentul pentru o idee de mare 
potenţă spirituală se cuibăreşte demulteori într'un 
suflet de femeie mai cu succes decât în cel al 
multor bărbaţi aşazişi „deschizători de drumuri 
noui“. A pus la bătaie tot ce-a avut: liniştea la 
care avea dreptul puternicul Dsale talent de scrii- 
toare, bogata-i experienţă de soţie şi mamă, o ro- 
bustă încredere în constituția moral-bună a inimii 
femeiești delicate şi entuziaste prin natura ei şi 
mai presus de toate sufletul Dsale generos şi călit 





Casă fărănească 

în cuplorul unei credințe vii şi luminoase. Scoate 
revista pe care o întilulează simbolic Familia de 
mâine ; câteva luni mai târziu, Femeia de mâine. 
Legiunea cilitoarelor acelor perie zilnice din co- 


loanele Universului — Crâmpee de viață — răs- 


punde entuziast chemării femeii care grăia în duh 
şi adevăr. Îndeosebi ardelencele noastre înscriau 
o trupă impresionaniă în rândurile cititoarelor 
„Femeii de mâine“, iar lerarhii Bisericii, n'au 
zăbovit să trimeată încurajările şi obolul lor ma- 
terial pentru izbânda mișcării şi a organului acestei 
mişcări. Din nenumăratele şi eniuziasiele scrisori 
ce curgeau zi de zi din toate laturile ţării la re- 
dacţia „Femeii de mâine“, scrisori pe care le-am 
citit şi eu în mare parte, am înțeles că devotaia 
acţiune a Doamnei Mateiu a isbulit să mobilizeze 
sufletul femenin de pretutindenea şi să-l îndrepte 
spre idealul propoveduit cu o profetică putere de 
convingere. Asta, la ceasul în care femeia română, 
din graţia unui regim politic cu respiraţia scurtă, 
căpăta acces la vot, alegea consiliere la primărie, 
„afişa veleităţi de-a cocoţa rochiţe încrezute la tri- 
buna camerei şi babe în moţăitele . fotolii ale se- 
natului. Acţiunea Doainnei Sanda |. Mateiu era 
prea frumoasă ca să poată dura, prea măreaţă ca 
să nu stârnească invidii şi duşmănii. Coaliția răului 
a fost mai tare decât avânturile curate ale unui 
suflet de femeie. După abia un an de trudă fruc- 
iuoasă în rezultate alese, lucrul bun pornit cu atât 
de bune intenţii, dupăce a răscolit alâtea suflete, 
s'a slins cum se sting pe cer, în nopțile senine, 
meteorii în flacări. Era în miez de primăvară, 
Ultimul număr al „Femei de mâine“ s'a scuturat 
odată cu florile lui Maiu. Graiul lui, graiul celeice 
i-a dat viaţă, n'a fost graiul unui înfrânt ci, stri- 
gătul de bucurie care vestea că ideea nu moare, 
Lumea în care Doamna Sanda |. Mateiu a ridicat 
glas energic pentru o nouă morală socială, nu era 
coaptă deajuns ca să-i poată pricepe chemarea. 
„Femeia de mâine“ a rămas o noţiune. Conţinutul 
ei, tot femeia de azi, tot femeia de ieri. lar de 
tristețea propriului nosiru reproş, pe care-l ilustra 
aici, de curând, în altă ordine de idei, directorul 
nostru, cu aceste plastice cuvinte: 


lar noi tot pe loc ne ţinem 
Cum am fost aşa rămânem 


parecă suntem soriiți să nu mai scăpăm niciodată, 
Norodul femenin al României prezintă şi azi, la 
un deceniu şi jumătate dela uriaşa încăierare care 
a răsturnat atâtea valori şi-a semănat atâta haos 
şi-atâta ruină morală, acelaş lamentabil tablou de 
„marş pe loc“. 

Suntem ţara în care un coconet capricios şi 
complicat se plictiseşte mai straşnic ca oriunde alt- 
undeva. Suntem ţara în care medicii avortoni au 


-chidează păcate vechi, ca să'ngroape 


maşini la scară. Suntem ţara în care, azi în multe 
case domneşii, căţeii de rasă sunt mai numeroşi 
decât copiii. Ţara în care copiii cântă şlagăre şi 
fetiţele precoce au exilat păpuşa întrun ungher 
colbuit din pod ca să discute despre modă. Suntem 
țara în care un idol nou şi abject tronează „în ma- 
estru“ : jidovismul multiform şi omniprezent smulge 
omagiile unui neam desrădăcinat in solul care i-a 
clădit fiinţa, din cerul care i-a ocrotit destinul. Po- 
litica, şcoala, literatura, aria, moravurile, într'un 
cuvânt, toate vechicolele vieţii noastre publice şi 
private poartă tarele acestei „urâciunia pustiirii“, 
care cu fentaculele ei veninoase spurcă tot ce avem 
sfânț, stoarce vlaga în care zace puterea noastră iru- 
pească şi sufletească lăsând în blestematul ei drum 
de urgie doar vaier şi putreziciune. 


Sunt pesimist? Nu! Fiindcă în generaţia mea 
nu mai sunt pesimişti. Ceeace ar părea aici pesi- 
mism, nu-i decât un formidabil desgust pentru o 
ordine morală căreia — găunoasă şi șubredă cum 
e — îi mai trebue doar o voinică isbitură de picior 
ca să se dărâme cu zgomot mare, 

Suntem o ţară cu atâta soare şi atâtea nă- 
dejdi! Cine crede'n ele, crede'n viitorul țării. Acolo 
unde rodeşte această sacră credință, pesimismul 
flagelează răul gătind teren de prielnică cultură 
pentru crinul alb al optimismului, deschizând drumul 
spre faptă. lar fapia se cheamă mântuirea nea- 
mului, învierea demnităţii romane şi înteţirea 
îndărătniciei dace. Suntem ţara în care avem no- 
rocul să auzim strigându-se că ne trebue aer, 
avem nevoe să respirăm adieri nouă şi întremătoare, 


“măcar de-ar trebui să plesnească în mii de ţăn- 


dări zăvoarele ce ne'ncuie calea spre libertate. 


- Suntem ţara în care-şi taie drum victorios convin- 


gerea, că de primejdia unei ruşinoase asfixieri nu 
ne poate isbăvi decât violenţa; violenţa care nu 
se'ncarcă cu păcate retezând capete inutile şi 
pleşuve şi goale, ci violenţa care sfarmă idoli min- 
cinoşi şi spulberă'n colbul drumurilor prejudecăţi 
mumificate. Suntem ţara în care, însfârşit, se crede 
de mulţi şi serios, că aici ca şi aiurea — se li- 
stârvul 
unei lumi cariate, netezind cărările celeice va 
să vie. 

Pentru clădirea unui suflet nou, aici ca şi'n 
rândurile bărbaţilor, n'ajung fronturi şi ligi şi co- 
mitete, Dar există totuși nuclee de educaţie feme- 
nină pornite, după cât se pare, să ne dea pe 
femeia viitorului, pe românca visată de noi. Despre 
ele, despre idealurile lor, despre luptele lor şi 
despre roadele ce le făgăduesc, ne vom rosti în 
articolul viitor. Care va fi în întregime al femeii 
de mâine, aşa cum cel de faţă e mai mult al atâtor 


femei de azi. - 
GRIGORIE T. MARCU 

PRIN SATELE DIN ZARAND 


Târnava de Criş 





Moafe cu lulnicele 


Dela stațiunea balneară Vaţa de jos, am 
pornit pe şoseaua naţională Arad—Brad spre 
comuna Târnava de Criş. Cerul îmbrăcase haină 
mohorâtă, iar din spre răsărit un vânt. subţire 
plângea sau poate suspina numai. Câteva femei 
se înforceau grăbite spre casă. Am intrat în vorbă 
cu ele. 

— E cam pustiu pe aici, pe la Dumnea- 
voastră : miriştile uscate, pășunea arsă, porum- 
biştile cu foaia răsucită, cât vezi în zare nici 
un pom. 

— Pustiul acesta continuă mai înfricoşetor 
în casele noasire și'n sujletele noastre, mă com- 
plectă o femeie cu doi ochi albaştri ca două 
bucățele de cer. 

— De trei luni de zile na mai plouat pe 
la noi, dacă nici în săptămâna aceasta nu dă 
Cel de Sus pujină ploaie, răbdăm foame  şi'n 
anul acesta, adause cu un suspin greu o aită 
femeie. 

— Dar unde-aji fost așa de dimineaţă ? 

— Cu lapie la Vaţa. Am dus trei litrii şi 
am căpătat şase lei pe el, de-am cumpărat un 
strop de mălai (făină de porumb) să ne mai 
amăgim foamea. Nu atât pentru noi cei mari, 
cât pentru copii, că ei nu ştiu ce-i aia „nu-i“. 

Credeam că mălaiul îl mănâncă „cei mici“ 
cu lapte, dar m'am înşelat; cele mai multe mame 
duc până şi ultima picătură de lapte la Vaja, 
unde-l vând pe un prej de batjocură şi cumpără 
în schimb mălai pe prej de speculă dela comer- 
ciantul străin, „pentrucă de lapte putem răbda, 
dar de mălai nu“. Pentru 6—10 Lei fiecare femeie 
face 8 Km. pe jos în toată dimineaja. 

Am ajuns la prima casă din sat. Era o 
căsuță scundă, cu o singură încăpere. 


— Toate casele sunt așa de mici ca 
aceasia ? 

— Asta-i casă de frunte, aici şade fata 
popii, casele noastre sunt mai nevoiaşe. In fot 
salul sunf numai două sau trei case cu două 
odăi. lite, la mine, mă lămuri femeia cu ochi 
ca de cer, suntem nouă inşi și avem numai o 
sobă (cameră). 

Am intrat în casa acestei femei; o odăiță 
scundă, cu pereţi afumați, cu două ochiuri mici 
de geam, cari iarna-vara stau închise, cu un 
singur pat fără saltea, în care dorm deavalma 
tineri şi bălrâni, băieţi şi fete. Nouă suflete ome- 
neşti zac aici. In casa vecină alte nouă suflete, 
în cealaltă şase, în cealaltă patru! 

Ceeace mi s'a părut simptomatic la aceşti 
oameni, cari râd aşa de pulin şi zâmbesc atât 
de irist, este că nici unul nu-ţi vorbeşte despre 
un viitor mai bun, despre o zare mai senină ; în 
schimb fiecare dintre ei îți povesteşte cu o stranie 
licărire în ochi despre Horia, lancu şi despre 
fiul clopolarului de aici. lată povestea acestuia, 
aşa cum o redă V. Lazăr în „Legende istorice“. 

„La 3 Maiu 1948, fruntaşii Românilor şi o 
mulțime mare de popor sau adunat pe câmpul 
Libertăţii lângă Blaj, hotărând că de acum înainte 
Românii sunt liberi. Ei nu mai voiau să fie iobagi 
la boierii unguri, cereau şcoli româneşti, jude- 
căfori şi slujbaşi români, pentru toate jinuturile 
româneşti ; apoi s'au răspândit toți în linişte pela 
satele lor. 

Guvernul unguresc, în loc să împlinească 
dreptele cereri ale Românilor, a trimis contra 
lor bande de secui, ca să le jefuiască şi să ardă 
safele și să omoare pe ceice vor cuteza să mai 
ceară libertate naţională. Atunci Românii își for- 
mară o armată, mai întâi în Munţii Apuseni. 





Spălătorii de aur 

De aici porni 0 ceată ca să zădărnicească 
mișcările Ungurilor. 

Românii plecaţi împotriva lingurilor ajun- 
seră în satul Târnava, prin care trece Crişul. Ei 
aflară că Ungurii sunt dincolo de Hălmagiu ; 
deaceia se hotărâră să rămână peste noapte în 
Târnava. O parte din Români tăbărt pe valea 
din spre Hălmagiu, drept pază; cealaltă, cea 
mai mare, rămase în sat. 

Lin tribun care își avea soția în Hălmagiu, 
se duse până acasă. Noaptea păirunseră însă 
Ungurii în Hălmagiu și intrară fără veste în casa 
fribunului. Il bat de moarte, ca să spună unde 
sunt tăbărâţi Românii. Românul nu scoate nici 
o vorbă. Infuriaţi, Ungurii îl pun atunci cu pi- 
cioarele pe jar, ti rup unghiile de mâini şi-i ard 
genele cu fier înroșit. Tribunul fot tace. Atunci 
comandantul Ungurilor se repede cu sabia la 
nevasta tribunului strigând că o omoară, dacă 
nu-i spune unde sunt legionarii români. Ameţit, 
cu mintea sdruncinată de chinurile îndurate, îri- 
bunul făcu semn, că le va spune. Legat de 
un cal, cu doi husari în coaste şi cu revolverul 
la tâmplă îl pornesc pe drumul dela Hălmagiu 
la Târnava. 

Ajunşi aici, atacă pe Românii din capul 
satului şi-i omoară mai pe toți. 

Dar împuşcăturile au răsunat până în sat. 
Cel dintâi, care le-a auzit a fost băiatul de vre-o 
13 ani al clopotarului. Se scoală numai decât şi. 


dă fuga la biserică; se urcă în turn și începe 
să tragă clopotul. 

Se trezesc fribunii, se trezesc moții şi cei- 
lalți Români. Femeile îşi trimit copiii înspre munte 
și foți se pregătesc să oprească pe linguri. 

Ceata acestora înconjoară biserica și încep 
să fragă în copilul, care se 'vedea la lumina 
împușcăturilor. Ii nimeresc în picioare ; micul elo- 
pofar cade în genunchi, dar tot trage clopotul. 
Alte împuşcături ti frâng mâna dreaptă. Clopo- 
tarul trage mai departe cu braţul stâng. lar când 
şi acesta e zdrobit, prinde cu dinţii funia şi trage. 
Un glonte îi sfarmă capul şi dăngănitul clopo- 
tului încetează...“ 

Am plecat din Târnava cu sufletul greu 
ca de plumb. Nu ştiu de era aevea, sau a 
fost numai o închipuire deșariă de-a mea, 
dar am văzut de acolo, dinspre turn, venind spre 
mine micul clopotar, care mi-a șoptit cu amără- 
ciune şi mustrare în glas: 

— Și pentruce am murit eu alunci? Pen- 
fruca nepoala mea să meargă în fiecare zi 
cu trei litri de lapte, pe jos până la Vaţa 
şi să aducă de acolo un sirop de mălai 
pentru nouă oameni flămânzi, cari dorm întrun 
pat fără saltea şi într'o casă ale cărei ferești nu 
se deschid niciodată ! 

Cerul era mohorâit, iar dinspre răsărit un 
vânt subțire plângea, sau poate suspina numai, 

IOAN MARTIN 


TOAMNA 


Astă noapte, nu ştiu cine 
S'a jucat cu un tăciune 
Murdărind albastrul bolţii 
Cu nori negrii de cărbune. 


Joacă, joacă — dar prostească ! 
Cui i-o fi venit prin minte 

Cu o cridă să'negrească 
Strălucirea celor sfinte ? 


Mohoriţi ca o poveste 
Cu balauri şi cu iele 
Pică stropii pe ferestre 
Lunecând pe cercevele. 


În grădină e tăcere, 

Plânge ploaia printre ramuri 
Soarele — un craiu ce moare — 
Printre nouri sparge geamuri. 


Ca un mort închis în raclă 
Pare codru veşteiit, 


Tinerii se duc la clacă, 
Moşii umblă în peţit. 


Intr'un colţ de ulicioară 
Sfat aprins ţin două babe, 
C'au văzut alaltăseară 

Un strigoiu cu două coade. 


Peste ciutul de fântână 
Se apleacă plopu'n vânt 
Cioarele pe vâri s'adună 
Croncănind al lor cuvânt. 


Scârţie roata de moară 
Joacă apa pe lăptoc, 
Boabele pornesc ocară 
Şi făină iese'm loc. 


Prin ogradă numai vântul 
Cată să se înstărească, 
Prin hambare-şi drege cântul 
După moda boierească. 
G. NOVEANU 

„MINUNI IN VREMEA NOASTRĂ EU CRED A SE MAI FACE...“ 


ȘI EU AM FOST LA MAGLAVIT 








Baraschi: Isus 


Împărăţia atomilor este aşa de vastă, încât 
ne îmbată prin cifrele ei şi prin mişcările ei ame- 
țitoare. Ştiinţa de astăzi cunoaşte ceva despre îm- 
părăţia misterioasă a atomilor, dar omul căzui 
prin păcat dela lumină, dela adevăr şi dela izvorul 
a toată cunoştinţa, nu poate îmbrăţişa întreaga 
forță alomică, prin priceperea sa. De exemplu, nu 
putem pricepe, cum se face că dintr'o apropiere 
a două feluri de atomi rezultă o materie care se 
deosebeşte fundamental de proprietăţile ambelor 
părţi. Tot aşa nu şiim, pentruce prezintă înclina- 
țiuni foarte variate, aceşti atomi, la încheierea 
alianțelor între ei. Societatea atomilor este o so- 
cietate respectabilă, unde găsim aristocrați şi de- 
mocrați, unii sunt flegmatici, alţii revoluționari; 
vedem elemente de caracter şi fără nici un ca- 
racter, preţioase şi modeste, sirălucitoare şi şterse, 
blânde şi nervoase, energice şi leneşe, egoiste şi 
altruiste, tari şi slabe, grele şi uşoare, trândave 
şi lucrătoare, cruțătoare şi cheltuitoare, tăcute 
şi clevetitoare. Idei ale lui Dumnezeu sunt şi 
ele. Şi interesant este că numărul lor în total 
este exact de una sufă, din ele este combi- 
nată întreaga materie din univers, totuşi cu cât 
mai mult ne apropiem, prin examinare, de această 
materie, cu atât mai puţin înțelegem ce este, în- 


tocmai ca filosoful întrebat de rege să-i spună ce 
este Dumnezeu; acesta a răspuns: cu cât gândesc 
mai mult la EI, cu atât mai puţin îl pot înţelege. 
Aşa şi noi despre materie nu putem zice mai 
mult decât a zis Platon: „materia este o realitate 
foarte greu de priceput“ şi cu cât păirundem mai 
adânc în fiinţa ei, cu atât se îngrămădesc minu- 
nile în jurul nostru. 

Tot aşa, plină de forme şi de minuni nepă- 
trunse este împărăţia plantelor, cari trăesc viaţa 
lor sub ochii noştri, se nasc din semințe mititele, 
cresc cu o repeziciune uimitoare, înfloresc şi ne 
vrăjesc cu bogăţia culorilor şi ne îmbată cu par- 
fumul lor ceresc. Cine ne-ar putea spune marea 
iaină care se ascunde în culoarea peialelor şi în 
mireasma parfumului lor, așa de variat dela o 
floare la alta, deşi pămâniul, apa şi raza de soare 
deopotrivă le hrăneşte pe toate. Incolţirea lor, 
creşterea şi înflorirea lor, rodul lor îmbelşugat, 
dar şi moartea lor este un mister şi o minune a 
ceriului. De ce unele trăiesc o zi în primăvară sau 
o lună de vară, iar aliele trăiesc 100, 1000 şi 
chiar 5000 de ani (Sequoia)? Cine ar putea să 
ne spună asta? Nu este deci şi asta o minune? 

Plină de mister este şi împărăţia animalelor, 
unde pe o scară nesfârşit de lungă găsim fiinţe in- 

vizibile, cum sunt microbii, şi găsim iitani ca ele- 
fanţii; găsim ființe cari nu au decât o singură 
celulă în întreaga lor compunere corporală şi 
găsim giganţi, ale căror celule puse în şir lângă 
olaltă ar constitui un lanţ ce ar ajunge până în lună. 

Găsim și în lumea lor vastă rase maiestoase 
şi smerite, blânde şi răpitoare, drepte şi viclene, 
sociabile şi egoiste, utile şi ticăloase, iubite şi în- 
grozitoare, cu viaţa de câteva minute şi îmbălrâ- 
nite până la 1000 de primăveri. Dar oare pentruce 
fiinţele ce trăiesc pe uscat, mor în apă şi viceversa ? 

Cine ar putea să ne explice cauza acestor 
diferenţe înspăimântător de multiple din atâtea şi 
atâtea puncte de privire? 

lată şi aici minunea care ne vine în faţă pas 
după pas! 

Ar fi absurd să nu credem în ea. 

Dar minunea minunilor este desigur omul 
cu împărăţia lui, cu trupul lui complex, muritor 
şi cu sufletul — schintee dumnezeiască — nemu- 
ritor; cu gândirea lui, care este o taină nedes- 
legată, cu faptele lui măreţe, cu funcțiunile or- 
ganelor lui pline de mister, cu inima lui care începe 
să bată dela zămislire până la moarte, 80—100—150 
de ani, fără încetare, fără - odihnă, zi şi noapte, 
cel puţin de 60—70 ori pe minut. 

Medicina a început să citească câteva rân- 
duri din cartea minunilor lui Dumnezev, prin des- 
coperirea glandelor cu funcțiune endocrină, prin 
cunoaşterea hormonilor şi prin săvârşirea opera- 
țiunilor îndrăsneţe, dar nu va ajunge nici când să 
cunoască marea taină a existenţei, precum nu ştie 
nici astăzi peniruce hormonii au o înrâurire aşa 
de minunată asupra creşterii, a desvoltării şi a 
echilibrului sănătăţii, precum nu ştie nici locul, 
unde hrana noastră ce o mâncăm, se preface în 
ființa noastră vie; dar mai presus de toate nu ştie 
sediul-centru unde tronează sufletul nemuritor în 
acest trup omenesc, expus bucuriilor şi supără- 
rilor, capabil de bine şi de rău, luptător cu îm- 
bolnăviri interne şi cu duşmănii externe, cu ca- 


racter ce variază dela om la om, cu deosebiri de 


însuşiri cari ne uimesc. 


Celce se adânceşte în apa fără margini a 
acestor studii asupra omului, văzând multiplicitatea 
funcţiunilor, care nu pot fi aici nici cu numele 
înşirate, nu poate decât să îngenuncheze în faţa 
Fiinţei Prea lInalte, care toate le-a tocmit, până 
la cele mai mici amănunte, cu o înţelepciune cu 
adevărat minunată ! 


Să ne mărginim a înşira diferitele centre 
organice din creer, care este o adevărată boltă 
cerească peste univers, cu centrul mişcărilor, al 
simţurilor, al, respiraţiunei, al căldurei, al bătăilor 
inimii, al glandelor, al organelor, etc. şi va fi su- 


ficient să găsim motive pentru a recunoaşte mi- 
nunea dumnezeiască, ascunsă în noi înşine, pe care 
nu o vom putea înţelege nici-odală. 

Cu un cuvânt, vedem că minunea ne încon- 
joară în natură, o întâlnim pas de pas în ierarhia 
din: lumea atomilor, a plantelor, a animalelor şi 
în lumea omului. Tot aşa şi în natura cerească 
trebue că există o ierarhie a universului ; deci este 
şi în ceruri un şir crescând de existenţe, dela 
îngerul păzitor, la heruvimi şi la puteri cu tronuri 
cerești. 

Apoi dacă manilesiaţiunile ființelor din na- 
tura vizibilă ne minunează, cu atât mai mult, în 
ierarhia cerească, constitue o minune mai înaltă 
activitatea, ştiinţa, puterea şi perfecțiunea îngerilor 
din 'ce în ce mai mari şi mai puternici, cari pot 
să apară şi pe pământ, producând spaimă, încu- 
rajare, putere, binecuvântare şi distrugere, cum au 
şi apărut de atâtea ori în faţa aleşilor ceriului. 
Fecioara-Maria a primit vestea întrupării Mântui- 
torului dela arhanghelul Gavril. Iosif este pre- 
vestit de primejdia irodiană prin îngerul Domnului. 
Şi sunt multe aparițiuni asemănătoare, căci ar fi 
lucru nenatural, dacă şi puterile cereşti ar putea 
numai ce poate omul. 

Dar să nu uităm că, acest luminos studiu al 
naturii şi al supranaturii este frumos şi folositor 
numai atunci, când prin stăruință căutăm să găsim 
în el pe Creatorul, care a pus pe om în natura 
creată de el, de reprezentant al său, de rege, de 
prieten, şi nu de sclav şi de duşman al său; căci 
pentru Dumnezeu un suflet preţuieşte mai mult 
decât întreg pământul cu toate fenomenele ei ma- 
teriale din oricare împărăție. Ce dureros e că 
ştiinţa de astăzi uită sufletul, cel prețuit de Dum- 
nezeu şi se ocupă numai de materie. De aceea 
omul nici nu se mai teme azi de Dumnezeu de Infi- 
nitul cel mare, dar toată viaţa omul tremură de 
infinitul cel mic, de a microbilor mişelească şi 
nimicitoare putere şi de forța oarbă a naturii ato- 
milor, pe cari i-a revoltati contra sa. 


Pe lângă toată această suprapreţuire a ma- 
feriei şi pe lângă preocuparea de corpuri, omul 
tot nu este mulțumit în lume, şi nare linişte. 
Simte cu o _ sete chinuitoare că-i lipseşte ceva. 
Omul simte că sufletul lui are trebuință de ceva 
mare, de ceva etern, puternic, adevărat. Acest 
ceva nu l-a găsit nici în aurul scos din mărunta- 
iele pământului, nici în bogăţia mărgăritarelor din 
sinul mărilor furtunoase, nici chiar în sborul prin 
văzduhurile cerului; nu-l găseşte nici în iscodirile 
de altminteri preţioase ale ştiinţelor şi ale tehnicei, 
nici în palatele zgărie-norilor, nici în bucuria fu- 
gară a plăcerilor lumeşti, nici în viteza nebună a 
maşinelor, şi chiar nici în mesagiile radioloniei, dar 
nici în luptele cele dintre fraţi ale politicei, nici în 

furnalele fabricelor, nici în subjugarea prin puterea 
domniilor. Lipseşte mereu ceva! 

Acest ceva se numeşte Dumnezeul minunilor, 
căci sufletul fără Dumnezeu nu este mulțumit cu 
nimic în lume şi nici linişte nu găseşte decât 
aproape de el, la umbra minunilor Lui. 

Da, afirmăm cu tărie, că fără minunile dum- 
nezeieşti nu este ideal de viață; deaceea sufletul 
omenesc caută să se ridice pe scara rugăciunilor 
către ceruri. Şi nu este om, care să nu fi zis 
în mijlocul îngrozitorului necaz: „Doamre ajută 
mie păcătosului“. lar prin această simplă rugă- 
ciune, precum şi prin toate rugăciunile, omul își 
mărturiseşte credința în minune. 

Este cu adevărat o mare minune să crezi că 
prin şoapia abia rostită a rugăciunii tale smerite, 
poţi străbate la Dumnezeul minunilor, şi prin ce- 
rerea îa rugătoare poţi schimba ceva în planurile 
Lui şi-l îndupleci, prin milostivirea sa nemărginită, 
să-ţi dăruiască ţie, puţin credinciosului şi păcă- 
tosului nevrednic, pâine, sănătate, ajutor şi scă- 
pare, în loc de sărăcie, boală, nenorocire şi osân- 
dire. 

Nu este aceasta o mare minune? 

S'ar putea oare să ne îndoim de ascultarea 
rugăciunii noastre, astăzi, când minunata inven- 
țiune a radiotoniei ne aduce pe undele aerului, din 
depărtări de mii şi zeci de mii de klm,, din oraşe 
îndepărtate peste mări şi munţi, vraja cântecelor 
de acolo şi farmecul cuvintelor îndepărtate, ce 
noi le auzim înir'o clipă, ca şi cum s'ar îi rostit 
chiar în preajma urechilor noastre. Să nu uităm 
că nici aparatele radiofoniei şi nici auzul nostru 
nu sunt câtuşi de puţin perfecte, totuşi ce bucurie 
luminoasă ne aduce! 

În asemănare, cât mai perfectă este staţiunea 





Mestrovici: Magdalena 


de recepție a puterilor cereşti ale lui Dum- 
nezeu, care este capabilă să prindă, să audă şi 
să asculte, deodată, fără nici-o greutate milioane 
şi milioane de mesaje ce le trimit sufletele creşti- 
nilor, ale bunilor credincioşi către tronul ceresc! 
Minune este şi îndeplinirea rugăciunilor noastre, 
prin care Creatorul răspunde la ruga creaturilor 
sale. Ce soartă îngrozitoare şi desnădăjduită ar 
avea omul fără acest răspuns minunat! 


(Va urma) Dr. EUGEN NICOARĂ 


Desechilibre sufleteşti 


E. NEVROZELE (NEURASTENIE, HISTERIE, EPI- 
LEPSIE) ŞI SCIZOIZII 


Neurastenia este o slăbiciune nervoasă. 

Această slăbiciune numită ştiinţiliceşte astenie, 
constă într'o sensaţie de oboseală mai mult sau mai 
puţin profundă şi durabilă. Neurastenicul nu este 
capabil să facă sforţări. Incepe ziua cu greu şi cu 
greu se pune la lucru. De dimineaţă începe să se 
arate îngrijorat de lungimea zilei şi să facă calculul 
sforțărilor ce i se vor cere. Ceice sunt atinşi 
mai grav, renunţă chiar la orice activitate socială, 
Se izolează în camerile lor, stau cu ferestrile în- 
chise evitând orice escitaţie exterioară. 

Cu toate că suspendă activitatea, totuşi obo- 
seala nu-i părăsește, iar funcţiile organice vegeta- 
live se îndeplinesc cu greu. Neurasteniculi se des- 


curajează lesne şi se gândeşte uneori la sinucidere. 

Starea rea a neurastenicului este însoţită de 
dureri de cap (de obiceiu în cască), de dureri în 
diferite organe şi țeseturi şi de o lenevie în funţiunea 
stomacului, inimei, plămânului, etc. care creiază 
cu timpul anumite desordini fizice. 

Neurastenia favorizează emoţiile aducând ob- 
sesiunile şi fobiile. 

Incât priveşte histeria, pe lângă cele expuse 
la imaginativi mai putem adăuga, că două sunt 
cauzele ce o produc: î. o constituţie în care ima- 
ginația este deviată, exaliată şi utilizată (precum 
am spus deja) în sensul de a creia sau reproduce 
imagini rele şi 2. o plasticitate şi receptivitate a 
spiritului care rămâne influențat prin sugestiuni 


(auto sau eterosugestiuni). 

De îndată ce un membru dintr'o familie se 
îmbolnăveşte, toți ceilalți membrii devin în mod 
inconştient complicii boalei prin datele, însemnă- 
rile, faptele şi exemplele analoage ce le aduc în 
faţa bolnavului. Vorbele, sentimentele influenţează, 
sugestionează deci individul histeric, făcându-l să 
devină patomimic (imitator de boale). 

Histeria poate rămâne latentă la unii des- 
echilibraţi imaginativi. O emoție poate face însă 
să-i apară simptomele. Sugesliunea dintre indivizii 
histerici poate juca un rol dăunător în viaţa so- 
cială dând prin contagiune mintală epidemiile hi- 
sterice. 

Epilepsia sau boala copiilor este cunoscută 
prin aura sau țipătul său iniţial şi prin atacul ca- 
racteristic. Uneori epilepticii fug sau vagabondează. 
Este de asemenea cunoscută impulsivitatea epi- 
Jepticului mai ales când la boală se adaugă al- 
coolismul.! 

Se intâmplă uneori să întâlnim familii întregi 
constituite din indivizi desechilibraţi, nevropaţi în 
grade diferite. 

Medicii cari îngrijesc bolnavii mintali con- 
stată lesne existența desechilibrării la aparţină- 
torii acestor bolnavi. 

Putem afirma că cele mai multe conflicte 


familiare rezultă prin opoziţia caracterului desechi- 


librat faţă de acel al membrilor care compun 
familia. 
Aş putea spune, că o familie care să pre- 


1 Scizoizii sunt indivizii cari trăiesc singuri, au len- 


dințe spre o reverie intelectuală, concentraţii în sine 
(aulişti) şi cu oarecare desinleres faţă d= viaţa reală. 

zinte o perfectă solidaritate şi armonie între mem- 
brii săi se întâlnește rar în viaţa noastră contim- 
porană, mai ales de când răsboiul şi vremurile 
de după răsboiu au activat spre o disoluţie a le- 
găturilor familiare şi sociale. 

Dar pe lângă gruparea naturală a familiei, 
există şi alte grupări artificiale de indivizi uniţi 
prin aceleaşi tendinţe, interese materiale, sociale, 
politice, morale, etc. formând cercuri, cluburi, 
societăţi, unde încă putem găsi pe unii din aceşii 
desechibraţi. 

De obiceiu aderenţa unui individ la un astfel 
de grup comportă o renunțare la libertate, în 
scopul de a se trage un profit prin grupul respectiv. 
Speranţa se pierde însă mai târziu, afară numai 
de cazurile când individul respectiv devine con- 
ducătorul grupării, sau face parte din rândul abi- 
lilor, care ştiu să profite de grupare. 

Aproape toate categoriile de desechilibraţi, 
enunțate mai sus, reapar în aceste grupări sociale 
fie ca explotatoare, fie ca exploatate. 

Desechilibratul în mulţime rămâne veşnic 
desechilibrat. Astăzi conducător, mâne condus, el 
reprezintă bucata de lemn condusă de valurile 
apei, care deşi este purtată mereu, îşi menţine totuşi 
mult timp proprietăţile sale fizice şi chimice. 

Un studiu mai detailat asupra desechilibra- 
ților din familii şi societate a fost întreprins într'o- 
lucrare ce apare în Revista muncii sănătăţii şi 
ocrotirilor sociale. Cadrul revistei de faţă nu-mi 
permite să insist mai mult asupra lor; cum însă 
remediile pentru aceşti desechilibraţi sunt de o 
utilitate vădită, le voi întăţişa într'un viitor articol. 

Dr. GH. PREDA 


Aspecte dinir'o excursiune la Sf. Munte 


“ Dacă te îmbarci Lunia la Constanţa, Mercuri 
dimineaţa eşti în fața Sfântului Munte Athos. Ţi-e 
sufletul plin ca un ciorchine de struguri de cele 





Bosforul 


văzute în drum. Doar ai trecut Bosforul bogat în 
reminiscenţe istorice, şi pe care scriitori ca Pierre 
Lotti, Chateaubriand şi De Amicis îl consideră cea 
mai frumoasă regiune din lume, ai atins Istambulul, 
celebrul oraş al moscheelor albe şi al chiparoşilor 
negrii, ai trecut pe aproape de Edi-Kule, închisoarea 
celor 7 turnuri, unde a fost ucis cel mai mare voevod 
al ortodoxiei româneşti Constantin Brâncoveanu 
cu fiii săi, ai visat cu ochii pierduţi pe Pera, pe 
Galata, pe Cornul de aur şi pe cupola măreaţă 
a templului lui Constantin cel Mare, ai traversat 
în mersul lin al vaporului superba Mare de Mar- 
mara şi încântătoarele Dardanele sau în lumina 
intensă a soarelui mediteranian sau în lumina ar- 
gintie a lunii. Abia te-ai strecurat pe lângă Sid- 
el-Bar, Gallipoli, Kum-Kalesi traversate şi de Fri- 
derich Barbarossa în 1190 in fruntea cruciadelor 
liberatoare ale pământului sfânt — şi iată, în marea 

Sf. Munte: Mănăstirea Chilandar 


Egee ce se lărgeşte, insulele Tenedos, Lemnos, Im- 
bros şi Samothrake. Departe la orizont se întreză- 
reşte Troada, unde „un tinăr șezând la fereastră şi 
fiind cuprins de somn a căzut dela al 3-lea etaj 
şi a murit. Dar pogorându-se Pavel l-a întors la 
viață“. 

Dar noi vrem să redăm într'un singur articol 
esenţialul dela Sf. Munte şi atunci, cu deosebire 
călătoriile apostolului Pavel pe cari de aci le poți 
reconstitui, căci ca o enormă carte deschisă ai 
înaintea ochilor toate locurile bătute de cel mai 
mare apostol, nu e voe să le aminteşiti. 


Athosul completează împreună cu Kassandra 
şi Longos peninsula Calchidice. Peninsula Athosului 
are o lungime de 45 km şi o lăţime de 10 km. 
In capul sudic alei se ridică monumentala cupolă 


de marmoră a Muntelui Athos înalt de 1935 metri. 


La o privire atentă departe spre Vest, pe pământul 
Greciei propriu zise, se întrezăreşte Muntele zeilor 
antichităţii, Olimpul de 2885 metri înalt, încărcat 
de zăpadă. 

Vaporul opreşte la Dafne în drumul spre 
Salonic, dacă are destui pasageri pentru Sf. Munte. 
In aer un fermecător miros de oleandrii de chi- 
paroşi şi eucalipţi. Să rămâi aci dacă se poate 
cel puţin o săptămână, în regiunea cea mai ospi- 
talieră din lume, căci ai ce vedea. Ai avut vreo- 
dată sensaţia unei renaşteri trupeşti după o baie 
în lege? Sfântul Munte este o adevărată baie a 
sufletului. 

Azi trăesc în Sf. Munte cam 7000 de călu- 
gări dintre cari 400 români. Sunt cu totul 20 de 
mănăstiri patroane cu peste 500 de schituri, chilii, 
sihăstrii şi colibe vazale mănăstirilor principale. 
Din aceste mănăstiri 17 sunt greceşti, una — Pan- 
telimonul — rusească, una — Zografu — bulgă- 
rească şi una — Chilandaru — sârbească. Fiecare 
mănăstire patroană trimite câte un delegat în con- 
siliul central, aşa că Românașii noşiri, deşi cu 
drepturi vechi, căci nu e schit sau mănăstire să nu 





vorbească de mâna darnică a Voevozilor români, 
sunt şi aci năpăstuiţi ei trăind în colibe şi schituri 
n'au dreptul la nici un reprezentant în conducerea 


centrală. 
Să isprăvim cu cele triste ca apoi să vedem 


cele înălţătoare de suflet. Când Atosul aparţinea 
înainte de răsboi Turciei, se bucurau călugării 
noştri de o mult mai mare libertate. Grecia de azi, 
deşi ortodoxă, asupreşte pe Români, urmărind dea- 
dreptul dispariţia lor. Guvernele noastre pare că nu 
se interesează de enormele bogății ale ortodoxiei 
noastre la Sf. Munte, iar mâna cucernicei Rusii. 
care înaintea răsboiului mondial se vărsa cu o 
risipitoare dărnicie, a încetat odată cu Sovietele 
de azi şi de eri. 

Călugării dela Sf. Munte se împart în trei ca- 
tegorii, după viaţa pe care o duc: 

a) Anahoreţi trăind de capul lor ca sihaşirii 
prin crăpăturile şi peşterile stâncilor şi hrănindu-se 
cu fructe şi rădăcini. 

b) Idio-riimici, adecă ceice au ritmul lor 
propriu şi gospodării particulare. Principalele mă- 
năstiri şi toţi călugării români din schituri şi colibe 
aparţin acestui sistem de viaţă. Fiecare schit are 
şi mica sa capelă de rugăciune. 

c) Chinoviali, trăind în mănăstiri exact ca 
într'o casarmă în gospodărie comună, cu mesele 
luate obşteşte la ore fixe şi cu o repartizare exactă 
a serviciului fiecăruia. 

Sunt aci 51 de călugări români între ei un 
bătrân (Meşotă) din Şcheiul Braşovului şi un iinăr 
diacon din Zârneşti. Călugării sunt deosebiti de 
ospitalieri. Dar şi pelerinii cari vin la Sf. Munte 
sunt puțini. | 

Ne restrângem aci la aceste câteva in- 
formaţii, căci impresiile mai pe larg vor apărea 
în curând într'o carte intitulată „Pe urmele Marelui 
Medic“. De incheiere o întrebare conducătorilor 
din Sibiu: Pe când un pelerinajla Sf. Munte, care 
se poate face cu 2000—3000 de Lei? 

Dr. MIRCEA SUCIU-SIBIANU 


DI M. Suciu-Sibianu între călugări e 
4 

CRONICĂ ŞTIINŢIFICĂ 


MATERIE ȘI VIAȚĂ 


Poaiecă niciodată omul nu va putea rezolva de- 
finitiv în această dilemă — veche cât Istoria — 
între materie şi sufiet! Care e principiul suprem ?... 
Materia ?... Atunci cum se explică viafa, acest 
ienomen care scapă tuturor instrumenielor şiiinţi- 
ice, oricât de perfecţionate ar fi ele? Sufletul ?... 
Dar în cazul acesta cum se explică miile de forme 
sub care întâlnim materia în jurul nostru ? Şi mai 
ales cum se explică apariţia şi dispariţia vieţii în 
om şi animale? — Lumea aceasta e făcută şi din 
materie şi din spirit: două principii diferite şi 
opuse ? Ipoteza aceasta ar fi cea mai comodă? 
Rămân totuşi neexplicate o serie înireagă de fapte, 
cari nu-şi găsesc locul nici în fizică — ştiinţa ma- 
teriei — nici în psihologie — ştiinţa sufletului. 

Departe de gândul de-a discuta o problemă 
metafizică, vom arăla în cronica de faţă, unele 
preocupări ale oamenilor de ştiinţă, cari plecând 
dela puncte de vedere diferite, ajung să confirme, 
deopotrivă de categoric, realitatea acestei duali- 
tăți: materie-viaţă. 

Paralel cu cercetările referitoare la alcătuirea 
materiei, fizicienii au constaiat în numeroase ca- 
zuri influența pe care o au radiaţiunile materiei 
asupra corpurilor vii. Calea spre noui cercetări era 
deschisă. Am mai amintit cazul radiului, ale cărui 
radiaţiuni (fenomen pur material) întrebuințate într'o 
anumită măsură, vindecă unele boale, întrebuințate 
în măsură mai mare pot provoca boli sau chiar 
moartea omului, Nu e deci de mirare că descope- 
rirea radiului a costat sacrificii de vieţi omeneşti, 
(Astăzi medicii şi fizicienii umblă cu multă pru- 
dență cu radiul, îmbrăcaţi în costuine speciale, 
izolatoare), Viaţa mai e influenţată de razele ultra- 
violete emise de soare sau fabricate în laboratoare, 
cu lămpi speciale. Ştim cât se recomandă nu numai 
bolnavilor, dar chiar oamenilor sănăloşi, razele 
ultraviolete. Ele influenţează şi viaţa plantelor. (Unele 
semințe culese verzi se coc sub influința lor). Se 
pare însă că cea mai mare influințţă asupra vieţii, 
o au nişte raze — misterioase încă — razele cos- 
mice cari s'au mai numit şi razele vieţii. Acestea 
ar veni de undeva din spaţiile dintre stele, din 
depărtările cele mari ale Universului. (Să observăm 
cum ştiinţa evită să spună: vin dela Dumnezeu; 
preferă să spună: nu se știe precis de unde vin!). 
Unii fizicieni s'au hazardat în a afirma, că razele 
cosmice ar fi cauza însăşi a vieţii pe pământ. La 
fel există şi razele morţii, cari — nu e nici o 
glumă! — se studiază în laboratoarele puse în 
serviciul armatelor. 

Dar iată că un nobil interes pentru materie 


a indemnat pe alţi fizicieni să facă drumul invers: 
să caute existenţa vieţii chiar în corpurile neînsu- 
fleţite —- în plante şi minerale. Am zis nobil interes, 
căci cât de mult se deosebește acest interes de 
acela al adunăltorilor de comori pământeşii! — 
Şi rezultatele cercetărilor în această direcţie sunt 
deadreptul neaşteptate. 

Plantele (un morcov, o sfeclă proaspăt scoase 
din pământ) frăesc, au o viaţă pe care cercetătorul 
în laborator o semnalează prinir'un curent electric, 
pe care organismul viu e în stare să-l producă, 
fără să putem intra în descrierea aparatelor cari 
se întrebuințează şi cari — dealilel — nu sunt 
aşa de complicate. Cât ne-am aștepta, vom spune 
că orice excitație care se produce asupra unei 
plante proaspete produce o reacțiune, care se 
traduce într'un curent electric. După un timp planta 
moare, nu mai e capabilă să producă reacțiunile 
dinainte. O substanță excitantă îi poate prelungi 
viaţa, iar un anestezic o amorţeşte. O otravă pu- 
ternică omoară planta, brusc. Ceeace e mai sur- 
prinzător e faptul că aceste reacţiuni se constată 
şi la metale. Un metal lovit sau răsucit, reacţio- 
nează ca şi când ar suferi o durere. Anestezicele 
şi excitantele au asupra metalelor aceleaşi efecte 
ca şi asupra omului: le amorţeşte sau le stimu- 
lează ritmul vieţii, iar o oiravă le omoară, le di- 
struge pentru totdeauna posibilitatea lor de-a reac- 
ționa la un impuls dinafară. 

Ne-am obicinuit de pe băncile şcoalei cu gândul 
că un picior de broască se contractă fiind atins 
de un metal (ca în experiența clasică a lui Gal- 
vani). Am fi dispuşi să admitem existenţa vieţii 
şi în plante, căci observăm de atâteaori la ele, 
fapte cari seamănă prea mult cu faptele conștiente. 
(Plantele se întorc după soare, unele flori se închid 
Ziua şi se deschid noaptea sau invers, alte plante 
se nutresc cu muşte pe cari le prind ca într'o cursă 
etc.), Ne surprinde mai mult faptul că materia - 
moarlă prin excelență: metalele, au şi ele o viaţă. 
Şi cu toate acestea așa e! Nu e aceasta o dovadă 
mai mult că viața e o realitate şi are un domeniu 
mult mai mare decât acela pe care i-l atribuim 
de obiceiu ? 


* 
* + 


lată deoparte fizicienii cari încearcă să es- 
plice viaţa prin înrâurirea materiei, de altă parte 
fizicienii cari găsesc viaţa chiar în materia cea mai 
neînsuileţită şi mai inertă. 

Care e concluzia? Dacă unii nu se sfiesc 
s'o spună sincer, alţii o lasă numai să se între- 
vadă, iar alţii o evilă intenționat — de teama de-a 

nu fi consideraţi antiştienţifici. Concluzia ambelor 
categorii de cercetători e simplă, atât de simplă 
pe cât de complex e domeniul pe care-l cerce- 
tează. Viaţa e un fenomen mult mai complex decât 
să poată fi prins în legi fizice. Viaţa e de esenţă 
divină. E scânteia supranaturală pusă de Dumnezeu 
în materia creiată tot de El. 

Dacă acest fel de a vorbi nu eo explicaţie, 


O credinţă, un dor 


Din straja dimineţii până'n fapt de noapte 
Rostit-am cu glas mare şi cu şoapte 
Către ceruri rugăciuni, 

Să'ntâlnesc în cale prieteni buni. 

Dar în drumurile mele 

Luptat-am cu duhurile rele. 

Invins totuș nu m'am dat, 

Cu a neamului credință m'am luptat. 


Din straja tinereţii până azi, 

Cu mii de suferinţe, cu năcaz 
Plivit-am ogorul sufletului meu 

De rău. 

Smuls-am pălămida, scos-am spinul, 


NOTE DE DRUM 


e totuşi o constatare pe care n'o putem nega, o 
constatare care ne linişteşte spiritele şi acordă un 
scop înalt vieţii noastre pământeşti. Confirmând 
prezenţa lui Dumnezeu în interiorul naturii pe care 
o cercetăm, nimic nu ne îndreptăţeşte să întrerupem 
cercetările motivând că nu mai putem explica. 
Din contră, a pătrunde tainele naturii însemnează 
a ne apropia de Creator. AXENTE CREANGĂ 


şi o stea mă poarte 


Sădit-am trandafirul, semănat-am crinul. 
Cine-aruncă în grădina mea 
Din vecini, dușmana sămânță rea? 


Din straja botezului de foc până la moarte 

O credinţă, un dor şi o stea mă poarte: 

Credinţa strămoşilor, 

Credinţa părinţilor, 

Cari sau luptat și pentru mine-aici, 

Ca smei voinici. 

O stea, de magi, să-mi prevestească 

În zare-o lume românească 

Ce vine să ne mântuiască! a 
Dr. E. NICOARA 


PRIN ȚĂRILE APUSENE 


Trec peste râul Tagliamento (cine nu-şi mai 
aduce aminte de acest râu din timpul răsboiului ?) 
apoi localitatea Tolmezzo şi Ampezzo, tot fronturi 
din răsboiu, trec prin Passo della Morte şi Passo 
di Mauria (1298 m.) şi opresc la mica localitate 
Pieve di Cadore, o mică staţiune climaterică, foarte 
curată, cu o piaţă pardosită cu pietre albe ca mar- 
mora, cu case albe ca laptele, scăldată în cel mai 
minunat şi mai cald soare italian. Opresc în mar- 
ginea pieţii să văd ce statue de bronz este aceea 
care străluceşte şi ea în soare: statuia lui Tiţian, 
pe care italienii îl slăvesc şi aici în vârful mun- 
ților. Nici n'am oprit bine şi dela restaurantul din 
piață un piccolo a fost lângă mine, întrebându-mă 
ce doresc. l-am răspuns: „una birra!“ şi într'o 
clipă băeţaşul a şi fost cu berea la mine. 

La spatele meu, în munţi, se află izvoarele 
râului Piave (câţi români ardeleni au murit în 
anii 1917—1918 la Piave!), iar în fața mea, în 
vârf, este Col di Lana, alt front italian cu morți, 
răniţi şi jale din anii răsboiului. Am plătit pa- 
harul de bere cu o liră şi jumătate (15 Lei) 
şi-am plecat mai departe luând în maşina mea un 
italian cu piciorul rupt, care m'a rugat să-l duc 
yre-o doi km. până la locuinţa lui. Când sa dat 
jos mi-a mulțumit şi m'a invitat să mă cinstească 


cu „una birra“; i-am spus „grazzie“, l-am salutat 
şi-am plecat mai departe şi după un drum de 30 
km. prin locuri sălbatice şi pe o şosea albă şi 
netedă, cum numai în ltalia se mai găsește, ajung 
la Cortina D'Ampezzo la altitudine de 1224 m. 
— cea mai mare şi cea mai de elită staţiune de 
munte din ltalia, în mijlocul Dolomiţilor, munţi 
unici în lume prin formațiunea lor magnezio-cal- 
cară şi prin jocul lor de lumină, fie la lumina soa- 
relui sau la umbră, fie la lumina lunii. Cortina 
D'Ampezzo, în Italia, e staţiunea de elită cum ar 
fi St. Morijz în Elveţia, Semmering în Austria, 
Taira în Cehoslovacia sau Sinaia în România. 





Spre Bolzano 


18 VIAȚA ILUSTRATA 


In tot drumul meu de azi prin ltalia m'a 
primit cel mai minunat soare şi am umblat pe ceie 
mai albe şosele ale Dolomiţilor, șosele de munte 
presărate cu cel mai fin pietriş bătucit, cu mar- 
gini de piatră sau de lemn vopsi! în negru şi alb 
şi cu bifurcaţii încărcate cu table indicatoare de 
înălțimi, de distanţe în km. şi de numiri de locuri. 
În tot drumul meu prin talia voi fi îndrumat de 
aceste table; fiecare pod, fiecare râu sau părău, 
fiecare înălțime mai mare sau mai mică, fiecare 
cotitură îşi are iabla ei care-i poartă numele; fie- 
care loc din Italia este sfinţit de mâna omenească 
cu drumuri, şanţuri îngrijite, prăpăslii apărate cu 
parapete groase şi colorate şi hoieluri şi case de 
adăpost. Italia, mai mult decât oricare ţară din 
lume este ţara în care în adevăr „omul sfințește 
locul“. 

Dela Cortina urc spre pasul Falzarego şi 
ajuns în vârif la aititudine de 2117 m. găsesc ză- 
padă proaspătă şi un hotel din cele mai moderne. 
Şi la această înălțime se văd urmele răsboiului: 
sârmă ghimpată, o cască de fier şi o tablă de 
marmoră cu nume de morţi. Opresc o jumătate de 
oră să mi se răcească motorul înfierbântat, apoi 
plec mai departe în jos scoborând ce-am urcat şi 
opresc din nou la Arabba unde drumul meu se 
împarte în trei şi toate duc spre Bozen. Apuc 
spre pasul Campolongo (1270 m.), care este al 
treilea pas pe care îl urc într'o zi şi merg până 
la Brunico trecând tot prin sate de Ladini, unde 
femeile poartă Dumineca pălării negre şi tari, ca 
propoadele din Poiana-Sibiului. M'apucă noaptea 
şi trec repede fără să opresc la Fortezza, unde 
drumul meu se'ntâlneşte cu cel mare, care vine 
dela. Innsbruck, din Tirolul austriac şi duce spre 
centrul Italiei, apuc în jos pe valea râului Isarco, 
trec prin Bressanone (Brixen) şi ajung în centrul 
Tirolului italian, la Bolzano, simpaticul oraş unde 
îşi doarme somnul de veci pribeagul Domn mol- 
dovean Petru Schiopul. Din mijlocul oraşului trec 
râul Adige pe un pod lung şi ajung în Gries, re- 
giunea cea mai caldă a oraşului; opresc la ho- 
telul Bagni, unde voi rămânea tot timpul pe care-l 
voi petrece la Bozen şi unde voi fi servit de un 
servitor Jadin cu care mă pot înţelege vorbindu-i 
numai româneşte. 


BOLZANO (Bozen) 


„Boldzanul“ lui Petru Schiopul este un oraş 
sfânt pentru mine. Dacă Domnul moldovean n'ar 
îi îngropat aci, n'aş fi rămas în acest oraş mai 
mult de câteva ore, dar aşa, am rămas să văd 
pământul în care odihnesc oasele lui Petru Schiopul 
şi ale soției sale Irina. Dar poate fiindcă puţini 
din ceice cetesc rândurile acestea ştiu ce s'a în- 
tâmplat cu Petru Schiopul şi cu familia lui, voi 


spune aci scurta istorie a vieţii Domnului mol- 
dovean. 


Petru Schiopul, fiul lui Mircea Ciobanu şi al 
Chiajnei, după o domnie slabă în Moldova, sătul 
de stoarcerile de bani pe cari nu le mai putea 
îndura sărăcia ţării, s'a hotărit a-şi petrece undeva 
în pace bătrâneţele. Pe la 7 Septemvrie 1591 Peiru 
trecuse hotarul dinspre Polonia, ducând cu el pe 
soția sa Irina, pe fiul său Ştefan, averile sale şi o 
Curie de vre-o cinci sute de oameni. Din Polonia 
trece în țările stăpânite de Rudolf Il din Praga şi 
astfel îl găsim trecând prin Satu Mare, iar la Cră- 
ciunul aceluiaș an tocmai la Tulln aproape de 
Viena. Dela Tulln, pe lângă Dunăre, trece prin 
Linz, apoi graniţa Bavariei la Schărding, iar de 
aci pe lângă râul Inn prin Bavaria intră în Tirol şi 
şi se opreştela Hall, aproape de Innsbruck. Petru 
ar fi voit să se stabilească în Italia, dar dorinţa 
guvernatorului Tirolului de atunci de a pune mâna 
pe averile voevodului moldovean l-a oprit şi l-a 
silii să se statornicească la Bozen, unde a rămas 
definitiv. După un an de şedere aci îi moare soția 
Irina și fu îngropată în mănăstirea franciscanilor 
din Bozen, afară de cuprinsul bisericii, lângă zidul 
în care se află eşirea spre parohie. La 1 lulie 1594 
moare şi Petru şi fu îngropat şi el lângă soţia sa. 
Rămânând orfan, Ştefan, fiul lui Petru şi al Irinei 
fu luat sub ocrotirea împăratului din Praga şi sub 
a guvernatorului Tirolului şi dus la Innsbruck, la 
şcoala lezuiţilor. Aci în Innsbruck, domnescul cocon 
moare de tuberculoză pulmonară în ziua de 21 
Martie 1602 în vârstă de optsprezece ani și fu în- 
gropat în sicriu de aramă lângă altarul cel mare 
al bisericii parohiale Sfântul Iacob. 

Aceste întâmplări le cunoşieam şi de aceea 
am oprit la Bozen ca să văd mormântul lui Petru 
şi al Irinei, întocmai cum făcusem acumdoi ani, când 
trecând tot cu automobilul prin lansbruck, am 
oprit să văd mormâniul lui Ştefan. Dupăce am 
dormit cea dintâi noapte aci, dimineața ieşind din 
hotel m'am îndrepiat să caut biserica francisca- 
nilor. Inainte de a trece podul din Gries, un mo- 
nument falnic de marmoră albă mă opreşte: e 
monumentul victoriei italienilor asupra austriecilor 
în care se păstrează osemintele italianului Cesare 
Battista, care în timpul răsboiului 1914—1918 a 
fost spânzurat de austrieci. De aci din Gries, care 
este o prelungire a orașului peste râul Adige şi 
este scutit de vânturi, aşa că are o climă caldă în 
care cresc portocale, mandarine şi lămâi şi e 
foarte căutat de convalescenţi, de aci de pe podul 
care desparte Bolzano de Gries, avem o prive- 
lişte minunată a oraşului, a Dolomiţilor, a Alpilor 
şi a văii Adige, care ascunde Meranul, vestitul 
Meran, care e poate localitatea cea mai scutită de 
vânturi din lume. 

Trec podul şi intru în oraşul Bozen, acum 
italian, cu firme numai italieneşti şi în care locui- 
torii nemți nu îndrăsnesc să se mândrească cu 
limba lor, deşi au mai rămas foarte mulţi nemți 
aci după retragerea austriecilor. In piaţa oraşului 
italienii au lăsat monumentul lui Walter; în piaţa 
mică negustorii vând vrăbii şi mierle tăiate pentru 
consumaţie, iar mai încolo pe sub arcadele trotoa- 
relor se plimbă lumea pe „corso“ privind la mul- 
tele automobile austriece şi germane cari vin din 
Austria şi din Germania să vadă Bozenul şi Me- 
ranul, cele două staţiuni climaterice cari s'au 
adăogat celorlalte multe staţiuni minunate italiene. 
Se văd automobile de lux cu domni eleganți şi 
cocoane voalate: se văd autobuse mari ca nişte 
„pacificuri“ şi foarte multe motociclete cu câte 
două nemţoaice, fetişcane de câte 18—20 ani ve- 
nite numai amândouă din Innsbruck să cutreere 
într'o zi regiunea aceasta scutită de vânturi, iar 
seara să fie înapoi acasă îmbujorate, dolofane şi 
încântate că au făcut o excursiune de treisute de 
km. într'o zi. Se văd aulomobile cu firmele tuturor 
țărilor din Europa, aici în această gură de raiu a 
Italiei şi printre această mulţime de bărbaţi streini, 
femei elegante, lazzaroni, automobile, cofăriţe şi 
fetişcane, îmi fac loc şi străbat spre Liserica fran- 
ciscanilor, pe care o găsesc fără s'o caut prea 
mult. Emoţia pe care am avut-o când am intrat 
în curtea pardosită a bisericii n'a fost mică! În 
curte, la intrare imediat la dreapta văd un mic 
altar pentru „Madonna de Lourd“ pe care-l cu- 
noşteam dinir'o fotografie a revistei „Vatra“ de 
acum vre-o treizeci şi mai bine de ani, în care d. 
lorga aminteşte despre Petru Schiopul. Mă opresc 
în faţa aliarului cu ochi iscodilori şi caut să văd 
undeva vr'o inscripţie veche, dar nimic nu-mi amin- 
teşte ceva de voevodul moldovean. Dar sunt trei- 
sutetreizecişinouă de ani de cânda murit Petru și 
oare cine să se mai îngrijească de oasele lui aci 
în pământ sirein ! Trec mai departe în biserică şi isco- 
desc toate colţurile ascunse şi văzute ale ei, cu toate 
altarele. De aici prin coridoarele umbrite, întune- 
coase, liniştite şi reci, apoi prin altă curte. Inaintea 
unei chilii trag de un mâner şi sun un clopoțel; 
apoi un călugăr cu o lună în creştetul capului, du- 
păce îi spun ce caut mă învită să aştept, că vine 
Patăr... să-mi dea informaţii. Apoi vine Patărul 
căruia îi spun ce caut şi-l rog să-mi spue ceva 
despre mormântul lui Petru Schiopul. Acest „patăr“ 
este între 40—50 ani, se arată foarte deştept, vor- 
beşte perfect italieneşte, dar sufletul lui e mai mult 
nemțesc şi nu se prea bucură că frontiera dela 
Brenner l-a despărţit de „patării“ ceilalţi din Inns- 
bruck. Plimbându-ne amândoi pe lespezile grele şi 
reci ale coridoarelor cari duc în grădina bisericii, 
îmi spune câte ceva: 





Bolzano : Biserica franciscană cu mormântul lui 
Petru Schiopul 


— Astă primăvară nişte domni necunoscuţi 
au venit şi au făcut săpături în-locul unde este- 
îngropat Piero Dzoppo, unde au găsit oase pe 
care le-au pus într'un sicriu şi le-au dus în loc 
necunoscut. 

— Dar dumneavoastră nu şiiţi cine au fost 
acei domni şi cine le-a dat voe să desgroape aci 
pe proprielatea d-voasiră ? întreb eu mirat. 

— Nu ştiu cine au fost aceia; probabil că 
erau autorităţi, aşa că prefectura sau municipiul vă 
poate da informaţii. 

Din coridor trecem în grădină unde studenţii 
teologi se plimbă, citind, discutând sau meditând 
şi tocmai în fundul grădinii ne oprim lângă o 
groapă acoperită cu scânduri. Groapa e săpată 
tocmai în dosul și lipită de altarul „Madonnei de 
Lourd“. 

— Aceasta e groapa, îmi spune Patărul. 

Desigur aici e mormântul lui Petru Schiopul, 
iar pământul scos din groapă şi împrăştiat în jurul 
scândurilor e desigur pământ din trupul lui Petru 
şi al soţiei sale lrina. Trup moldovenesc prefăcut 
în pământ italian şi nume moldovenesc prefăcut 
în nume italian, Pietro Dzoppo... Odinioară 
aici erau pietri cari aminteau despre numele lrinei 
şi al lui Petru, pietri aşezate pe mormântul lor: 

„Lui Cristos, învietorul Doamnei lrina- care 

„şi-a urmat bărbatul, fugar tocmai din Moldova 
„pentru legea sa, răposată în al treizecilea an 
„al vieţii sale, lo Petru Voevod i-a pus această 

„piatră, ca uneia ce i-a fost femee prea cin- 
„stită şi prea iubită. A murit la 3 Noembre 1592“. 
O altă piatră fu aşezată lângă ea după doi ani: 

„D. O. M. Lui lo Petru Voevod, din familia 
„regală Corvină, a Valahiei, care, pentru a pă- 
„stra în fiul său Ştefan credinţa, părăsindu-şi de 
„bună voe întinsul principat şi învrednicindu-se 
„de ocrotirea Casei de Austria, a murit în vârstă 
„de peste şase-zeci de ani la 1 lulie 1594. Om 
„foarte vestit, în fericire şi restrişte, în răsboiu 
„şi pace“, — Astăzi, aceste pietri cu inscripții 


VITRINA CARŢII 
CRONICA 


Nicolae Berdiaeff: UN NOU EV-MEDIU. In 
românește de Prof. Maria Vartic. Seria Teologică, 
Sibiu 1936. Pag. 165. Preţul 75 Lei. 

„Arhidiecezana“ din Sibiu oferă intelectuali- 
tății noastre de rasă un nou prilej de bucurie: 
acela pe care-l alcătueşte recenta apariţie a cărţii 
Lin nou ev-mediu de celebrul filosof rus Nicolae 
Berdiaeff. 

Lucrarea ne înfăţişează împresionanta icoană 
a veacului apocaliptic pe care-l trăim și care va 
sfârşi prin inaugurarea unui nou ev-mediu. Ce va 





nu se mai văd, 

A doua zi merg la „Municipio“ să mă inte- 
resez de desgroparea de astă primăvară şi mi 
se spune că fără ştirea lor nu s'a putut face nici 
o deshumare în oraş, aşa că este imposibil să se 
fi întâmplat aşa cum spune paterul franciscan. 


Le-am mulțumit şi am plecat mulţumit că 
totuşi am găsit şi am văzut mormântul pribeagului 
şi năcăjitului domn moldovean. 


(Va urma) Dr. EUGENIU DOBROTĂ 


LITERARĂ 


însemna această nouă epocă? Ea va însemna sfâr- 
şitul renaşterii neopăgâne, al întregii civilizaţii mo- 
derne, o interiorizare a vieţii, o spiritualizare a 
culturii şi o transfigurare a societăţii prin crești- 
nism. Cu un cuvânt noul ev-mediu care se anunţă 
va însemna instaurarea unei noi vieţi teocratice, 
în care omul, regenerat prin Hristos, se va apropia 
de mult dorita Impărăţie a lui Dumnezeu. 

lată profeția care se desprinde din seducă- 
toarele expuneri cuprinse în cele patru capitole 
ale cărţii marelui vizionar rus. 

Traducătoarea, dna profesoară M. Vartic din 
Tecuci, merită toată lauda peniru iscusita şi fo- 
lositoarea muncă ce-a săvârşit tălmăcind în româ- 
nește cartea împodobită şi cu un frumos portret 
al celebrului ei autor. N. C. 


Nichifor Crainic: PUNCTE CARDINALE IN 
HAOS. Editura Cugetarea. Bucureşti 1936. Pag. 
317. Lei 70. 

D. Nichifor Crainic, laureatul premiului na- 
țional pentru poezie, nu e numai un mare poet, 
dupăcum nu este nici numai unul dintre cei mai 
străluciți gazetari din câţi i-am avut vr'odată. Prin 
profunditatea gândirii, prin puritatea simţirii idea- 
liste şi prin nestăpânita sa pasiune misionară — 
dsa a intrat de tinăr în rândurile marilor dascăli 
ai neamului românesc. 

O impresionantă dovadă a acestui adevăr ne 
îmbie şi de curând apăruta carte Puncte cardinale 
în haos, în care cititorul va găsi întreaga ideologie 
religioasă, socială, politică şi estetică a dlui NIi- 
chifor Crainic, concentrată într'o serie de esseuri 
dintre cele mai masive ca gândire şi dintre cele 
mai distinse ca expresie literară. 

Sunt discutate şi lămurite aici toate proble- 
mele mari ale vieţii noastre naţionale şi ale culturii 
moderne peste tot. Afli în această carte răspun- 
suri înțelepte la toate întrebările chinuitoare ale 
frământatelor noastre vremi. Creștinismul, ateismul, 

comunismul, democraţia, naționalismul, internaţio- 
nalismul,? pacifismul, rasa, einicul, latinitatea, cul- 
tura, esteticul — toate aceste importante probleme 
sunt examinate cu puterea unei judecăţi de o rară 
Juciditate şi cu un robust simj al realităţii — și în- 
fățişare cu un seducător talent literar în lumina 
celor două dogme cardinale: tradiţionalismul or- 
todox şi naționalismul consiruciv. 

Nu redăm nici măcar sumar cuprinsul recentei 
cărţi a dlui Nichifor Crainic, fiindcă vrem să lăsăm 
cititorilor noştri datoria de a o citi integral pentru 
a se bucura de întreg folosul sufletesc pe care îl 
îmbie ea cu o dărnicie fără pereche, N. C. 


Mircea Alexiu: BĂJENIE. (Creionările unui 
ostaş). Desene de G. Simionescu şi M. Onofrel. 
Publicaţiile grupării intelectuale „Thesis“. Sibiu, 
1935, 

Volumaşul, tipărit foarte îngrijit şi cu mult 
gust, cuprinde patru schițe din răsboiul pentru 
întregire: In noaptea primei înfrângeri, Băjenie, 
Ultimul gând al soldatului Petrea, Neacşu. 

Gama sentimentală, care le străbate, este 
justă şi obiectivă. Autorul a irăit întâmplările. Nici 
poză, nici afectare. Bine prinse: tristeţea deprimată 
şi fără orizont a celei dintâi veşti de înfrângere 
din Cadrilater, panica — într'o oareşcare măsură 
inexplicabilă — a mulţimii care asalta ultimele 
trenuri cu refugiaţi din Bucureşti şi Ploeşti, tragi- 
cele convoiuri de ţărani pribegi, atmosfera tran- 
şeelor cu sentimentul acela caracteristic de exal- 
tare a camaraderiei dintre luptătorii, înfrăţiţi în 
faţa morţii, pierderea în colectivitate a individului 
cu durerile şi regretele personale: 

Egalitatea în fața morții dă suflul unei înfrățiri, al 
unei prietinii, înfeleasă numai de cei întovărășiți neîncetat 
de pericol. Numa: această legătură justifică adevăratele 
însuşiri ale luptătorului, care-l poartă peste fărîmele spiri- 
iutui de conservare. Legat sufleteşte de mulțime, plutești 
deasupra temerii, deasupra morții. 

Dar aceste sentimente generale şi caracteri- 
slice frontului sunt nu arareori întretăiate de sub- 
tile observaţii personale; de-o pildă spovedaniile 
din tranşeu între camarazii: 

Aci, trăind mai mult cu trecutul, nevoia mărturisirilor 
apare neincetat, Primâjdia morii o stăvilim în ele. Sfruntăm 
vecinicia cu pufinul îrăit, pe care voim să-l împărtăşim şi 
al/ora. 

Mai ales ultima remarcă este „une vraie 
trouvaille“ — cum ar spune francezul. La fel auto- 
analiza sufletească pe care şi-o face scriitorul în 
momentul tragic, când şi-a pierdut un scump prieten 
(v. pg. 49). 

Stilul dlui M. Alexiu, mai ales în părţile des- 
criptive, este colorat şi plin de imagini. Poate prea 
încărcat, se poate observa bine viziunea picturală 
a autorului versat în arterele plastice, deşi pe 





alocuri sobrietatea ar fi putut doza efectul şi ac- 
centua iragicul. Schije mai mult impresioniste şi 
medilative, decât epice, creionările dlui M. Alexiu 
se citesc cu plăcere. 

La vară se împlinesc douăzeci de ani, de 
când regatul României a intrat în hora sinistră de 
foc și sânge a popoarelor. E bine din multe mo- 
tive să ne reamintim acele zile iragice şi zgudui- 
toare, pe care unii le-am prea uitat, iar alţii mai 
tineri nu le-au cunoscut pentru a se pătrunde de 
tot realismul lor sfâşietor. Din acest punct de 
vedere cartea dlui M, Alexiu câștigă în actualitate. 

P.D. 


Dionisie Pseudo- Areopagilul (veac. V—VI): 
DESPRE NUMELE DIVINE. TEOLOGIA MISTICA. 
Traducere din grecește de Preot Cicerone lorda- 
chescu şi Theofil Simenschi. Tip. concesionară 
Alexandru Ţerek. laşi, 1936. Pg. 125+LIll. Preţul 
Lei 80. i 

Traducătorii cărții de față — părintele C. 
Iordăchescu şi conferenţiarul de limbi clasice T. 
Simenschi — au prins să încopcieze şi să ducă 
mai departe un fir întrerupt cândva. Din stăruința 
aceasta, iată-ne în posesia — în limba românească 
— a încă unei opere capitale a vechei literaturi 
creştine. Dela început subliniem că numele şi 
activitatea celor doi traducători inspiră siguranţa 
lucrului bine întocmit. i 

Dar faptul acesta se evidenţiază cu prisosinţă 
dupăce ai cetit traducerea. Mai întâi, ca să se 
familiarizeze cu ideile lucrării pr. Iordăchescu face 
loc unui studiu introductiv. Studiul este lucrat cu 
multă limpeziciune şi are darul să ne poarte prin 
câmpul filosofiei religioase şi laice din primele 
veacuri creşiine până în preajma veacului nostru. 
După acest studiu urmează lraducerea. Ar fi greu 
să redăm aici tot conţinutul celor 18 capitole — 
15 ale Numelor divine şi 5 ale Teologiei mistice 
— ale lucrării. Dar cine este cât de puţin fami- 
liarizat cu preocupările teologilor din veacurile 
V—VI ale erei creştine îşi poate da seama de 
bogăţia cuprinsului unei lucrări puse sub numele 
lui Dionisie Pseudo-Areopagitul. 

De aceea ne rămâne să subliniem că tradu- 
cerea este făculă in condițiuni deosebit de mulţu- 
mitoare. Stilul este curgător, limba aleasă şi uşoară, 
fapte cari ne ajută considerabil să pricepem mă- 
reția şi sensul ideilor din original. 

Pentru toale motivele acesiea, iraducerea 
face cinste traducătorilor şi onorează biblioteca 
oricărui creştin. Din opera aceasta şi din altele 
asemenea ei, oricine poate afla „câte comori 
nebănuite ascunde scrisul creştin al primelor vea- 
D. CĂLUGĂR 

CE S'A ÎNTÂMPLAT IN LUNA TRECUTA 


+ P. S. EPISCOP NICHITA 
AL ARGEŞULUI. In ziua de Joi, 
din săptămâna luminată, în 16 
Aprilie 1936, a încetat din viaţă, 
în palatul său de reşedinţă dela 
Curtea de Argeş, unde era bol- 
nav de mai mult timp, P. S. Sa 
Episcopul Nichita Duma al Epar- 
hiei Argeşului. 

Vreme de 13 ani cât a con- 
dus această, eparhie, vrednicul 
chiriarh a desfăşurat o binecu- 
vântată activitate, care lasă bo- 
gate urme atât sub raport cultu- 
ral şi spiritual, cât şi gospodă- 
resc. Lui i se datoreşte zidirea 
seminarului din apropierea epis- 
copiei, şi înzestrarea eparhiei şi 
cu alte aşezăminte folositoare. 

Episcopul Nichita al Argeşului 
s'a născut în 26 Aprilie 1864 în 
comuna Săcelul de Munte, din 
judeţul Mureş, aşa că peste 
câteva zile avea să î : plinească 
72 de ani. 

A absolvit liceul în 1885 la 
Năsăud, după care a studiat teo- 
logia în Sibiu. 

In 1885 a fost numit învăţător 
la Săcelul de Munte, în 1906 
profesor de religie la liceul din 
Reghin, unde a fost numit paroh, 
apoi in 1912 protopop. 





DI Octavian Goga 


La noi 


In 1923 a fost ales episcop 
al Argeşului. 

Rugăm pe Atotputernicul Dum- 
nezeu să-i facă parle de bine- 
meritata odihnă între drepţii Săi! 


PROFESORUL OCTAVIAN 
GOGA. Stăruie încă măreţia şi 
semnificaţia deosebită a clipei 
din 14 Februarie 1952, când 
Facultatea de filosofie şi litere 
a Universităţii din Cluj l-a pro- 
clamat pe dl Octavian Goga 
„doctor honoris causa“. 


lată însă că actul de acum 
patru ani este desăvârşit prin 
chemarea dlui Octavian Goga 
la o catedră universitară din 
capitala Ardealului. Fireşte „poe- 
tul izbăvirii şi al biruinţii“ noa- 
stre a fost chemat la catedră pe 
care nici o altă personalitate 
n'ar fi fost în situaţia de-a o 
ocupa: catedra de cultură ro- 
mână modernă. Valoarea acestei 
„chemări“ este cu atât mai înaltă, 
cu cât ea își are punctul de 
sprijin numai în conştiinţa ace- 
lora dintre oamenii de elită ai 
țării, cari au simţit şi s'au con- 
vins că dl Octavian Goga trebuie 
să oficieze cât mai neintâziat 
şi până la sfârşitul vieţii în cel 
mai înalt templu al culturii româ- 
neşti. De ce? Pentrucă dl Octa- 
vian Goga a indeplinit în toate cli- 
pele vieţii funcțiuni de cultură. 
Cine va putea uita vreodată că dl 
Octavian Goga este autorul atâ- 
tor opere de valoare consacrată, 
inițiatorul şi îndrumătorul atâtor 
reviste definitiv intrate în istoria 
culturală, „principe al poeţilor 
mântuitori de neam“, membru 
al Academiei Române, conferen- 
țiar desăvârşit şi, în sfârşit cel 
mai iscusit deschizător de dru- 
muri luminoase ? 

Dar oricât ne-am sârgui, 
tot n'am fi în stare să conturăm 
suficient nici sentimentele ce în- 
cercăm acum, când dl Octavian 
Goga e profesor universitar, nici 





Tinerimea Română: Grup de eleve în port 
național 


însemnătatea covârşitoare a che- 
mării dsale la catedră. Se crista- 
lizează însă, în noi, fiorul de mân- 
găiere şi de imbărbătare, că 
dacă Ardealul şi-a legănat pruncii 
în cadența versului ieşit din peana 
unui maestru, de-acum are ocazia 
să-şi încredințeze feciorii în ve- 
ghea Profetului Octavian Goga. 
D. CĂLUGĂR 


CONCURSURILE „TINERIMII 
ROMÂNE“. In capitala țării, s'a 
sirâns din nou floarea lineretului 
din România. S'au adunat cei 
mai destoinici elevi ai şcoalelor 
de toate gradele ca să-şi verifice 
forțele sufleteşti şi ca să se 
verifice prin ei seva neamului, 
Aproape 3000 de concurenţi s'au 
strâns şi în anul acesta la Bu- 
cureşti. 

Când priveşti concursurile „Ti- 
nerimii Române“ ai sensaţia că 
asişti la o festivitate grandioasă, 
la care se cântă imnul nădejdilor 
de viitor sub bagheta mereu tâ- 
nără a bătrânului profesor şi pre- 
şedinte Nae Dumitrescu. — Căci, 


de fapt, aici — la concursurile 
din fiecare an — îi vezi pe elevi 
animați şi hotărâți la luptă cul- 
turală şi morală. 

Noi suntem bucuroşi că din acti- 
vitatea acestor concursuri nu 
lipseşte nici când laturea reli- 
gioasă. Asifel, şi anul acesta 
elevii au fost conduşi la biserica 
Sf. Spiridon, unde au ascultat 
sf. liturghie şi predica. Tot pe 
seama participanţilor s'a ţinut şi 
conferinţa dlui G. G. Antonescu 
despre „Educaţia religioasă“. 
Deasemenea, în subiectele date 
elevilor la concurs au fost şi 
câteva de conţinut religios. 

Costumele naţionale şi jocurile 
aduse din toate ţinuturile ţării 
sunt o altă lature importantă. 
Căci ele contribne la sudarea 
legăturii dintre fiii aceluiaş neam. 
Anul acesta, costumele şi jocu- 
rile naţionale s'au distins în pro- 
gramul „Tinerimii“ şi li s'a atri- 
buit loc de frunte. 

Socotind apoi şi emulaţia ce 
se produce între elevi, între şcoli 
şi chiar între provincii, socotim 
că concursurile „Tinerimii Ro- 
mâne“ înfăţişează un adevărat 
mijloc de educaţie morală şi 


naţională. $ E 
D. CALUGAR 


PELERINAJUL DELA MĂNĂ- 
STIREA BRÂNCOVEANU. Ca 
şi în anii trecuţi şi în acest an, 

Pelerinajul dela Mănăstlrea Brâncoveanu : In aşteptarea 
înaltului lerarh 


în Vinerea Săptămânii luminate, 
Mănăstirea brâncovenească dela 
Sâmbăta de sus a fost locul 
unui impresionant pelerinaj. De 
data aceasta însă numărul în- 
chinătorilor a fost neobişnuit de 
mare. Ţi se părea că eşti la 
Maglavil. 

Câmpia ca o „gură de rai“ a 
mănăstirii cuprindea ca la 10 
mii de credincioşi, veniţi din 
toate părţile, dar cu deosebire 
judeţele: Făgăraş, Braşov, Sibiu 
şi Târnava mare. 

Din ajun au început mărturi- 
sirile şi rugăciunile. A doua zi 
s'au făcut slujbele obişnuite. Bu- 
curia închinătorilor a fost deo- 





Pe'erinajul dela Mănăstirea Brâncoveanu : Sfinţirea apei la fântâna 
„Izvorul tămăduirii“ 


sebit de mare, prin faptul că în 
fruntea marelui sobor de preoţi 
era însuși [. P. S. Sa Mitropo- 
litul Nicolae dela Sibiu. 

Sf. Liturghie s'a făcut în minu- 
natul pridvor al bisericii, iar 
poporul străjuia în bătaia soa- 
relui şi sub bolta senină a ce- 
riului de primăvară. 

La sfârşitul Liturghiei |. P. S. 
Sa a cetit molitva arhierească 
de deslegare, iar miile de cre- 
dincioşi, erau cu toţii în genunchi, 
cerând în taină iertarea greşa- 
lelor lor dela Tatăl ceresc. A 
fost o clipă mişcătoare aceasta, 
care-ţi aduce aminte de momente 
din viața Mântuitorului, când no- 
roade multe îl înconjurau, iar 
el binecuvânta pe toţi şi le împăr- 
tăşia învăţăturile sale. 

A urmat predica arhierească. 
Cuvântare minunată, înaripată 
de duh, pătrunzătoare la su- 
flet şi plină de putere: „Precum 
se doreşte cerbul de izvoarele 
munților, aşa însetează sufletul 
meu după Tine Dumnezeule“. 
Pornind dela aceste cuvinte |. 
p. S. Sa a înălţat sufletele ascul- 
tătorilor până la nori şi mai pre- 
sus de aceştia. Putea-i ceti pe 
feţele ascultătorilor acea  mul- 
țumire, pe care numai sufletul 
împăcat şi vrăjit duhovniceşte o 
poate da. 

După predica |. P. S. Sale, 
s'a făcut sfinţirea apei, la fân- 
tâna de lângă altarul bisericii, 
fântână reparată temeinic şi în- 
frumuseţată cu o zugrăveală fru- 

moasă, înfățişând pe Mântuitorul 
la fântâna lui lacob. 
De altă parte alţi 7 preoţi a 
sâvârşit taina sfântului maslu. 
G. $. 


La alții 


RĂSBOIUL ITALO-ABISINIAN 
pare-a fi întrat în ultima lui fază. 
Trupele italiene sprijinite de avi- 
ație au repurtat în timpul din 
urmă o serie de victorii, cari 
le-au dat putinţa să înainteze re- 
pede atât pe frontul de nord cât 
şi pe cel de sud şi să ocupe 
teritorii mari din Abisinia. O 
deosebită importanță prezintă 
ocuparea oraşului Dessie, care 
a deschis italienilor drumul spre 
Adis-Abeba şi a lacului ana, 
punctul nevralgic al intereselor 
engleze din Ţara Negusului. 

Forţele militare abisiniene sunt 
atât de slăbite, încât nu mai sunt 
în stare să opună vr'o rezistență 
serioasă înaintării oştilor lui 
Mussolini — oști cari se apropie 
de capitala Etiopiei. Dată fiind 
situaţia aceasta, Adis-Abeba a 
fost în mare parte evacuată. 





Străinii în special au părăsit-o | 


cu toţii. Negusul nu se ştie unde 
se găseşte. După unele svonuri 
el ar fi gata să abdice în fa- 
vorul fiului său. 


Faţă de această situaţie diplo- | 
maţia internațională s'a arătat | 


complect neputincioasă. Comi- 


telul Ligii naţiunilor a ţinut mai | 


multe şedinţe, în cari a constatat 
imposibilitatea  vre-unei soluții 
prin persuasiune a conflictului 
italo-abisinian. Pacea care va 
urma, probabil, nu peste multă 
vreme, va fi o pace impusă de 
Duce. 


RENANIA RĂMÂNE OCU- 
PATĂ DE GERMANI. Diplomaţia 
puterilor locarniene a fost şi ea 
infructuoasă. N'a putut sili pe 
Hitler să-şi retragă forțele mili- 
tare din Renania. Aşa că după 


Stema imperiului etiopian 





ț 


Ducele 


o serie întreagă de şedinţe ale 
comitetelor de trei, de patru, 
de şapte, de treisprezece şi de 
nu mai ştim câţi — fiecare de- 
legat s'a dus acasă şi şi-a sfă- 
tuit țara să se înarmeze. Văzând 
unele ca acestea, porumbelul 
păcii locarniene a crezut că nu 
are altceva de făcut, decât să-şi 
procure tinctură de iod, vată, 
cârji şi mască împotriva gazelor. 


PLEBISCITUL DIN GERMA- 
NIA. În ziua de 7 Martie a.c. 
cancelarul Germaniei Adolf Hi- 
tler a anunţat Reichstagului con- 
vocat în şedinţă pentru aceea zi 
(acolo o sesiune a parlamentului 
durează numai... o şedință!), 
intrarea irupelor germane în 
zona demilitarizată a Rinului şi 
dizolvarea  Reichstagului. De 
primul act s'a vorbit aici în 
rândul trecut. Al doilea a fost 
pricinuit de nevoia ce-o sim- 
țea Cancelarul Reichului, de 
a consulta poporul asupra po- 
liticii sale, în aceste vremuri 
aprige pentru soarta ţării ce-o 
conduce, 

Campania electorală a durat 


- abia trei săptămâni. Şi de data 
aceasta conducerea ei a fost 


încredințată în mâinile pricepute 


ale ministrului propagandei Dr. 
loseph Gâ&bbels. Toţi ininiştrii 
Reichului au luat parte activă la 
această campanie; şi mai mult 
decât toţi, însuşi Adolf Hitler. 
L-am auzind vorbind credincio- 
şilor din Silezia, în Breslau şi 
am avut astfel prilejul de a con- 
stata personal că entuziasmul 
indescriptibil cu care-l întâm- 
pină poporul, din nefericire pen- 
iru o anumită presă care tăgă- 
dueşte şi aceasta, e o realitate. 
La 29 Martie au avut loc ale- 
gerile. Recunosc bucuros că 
nau fost alegeri după tipicul 
curent ci, ceva mai mult decât 
atât: un plebiscit. Am urmărit 
personal, în sala de votare a 
unei circumscripții din Breslau, 
tot mecanisinul acestui prebiscit. 
Alegătorul avea să răspundă cu 
toată libertatea da sau nu, la 
întrebarea ce i-o adresase Can- 
celarul. Teroare ? Furt de urne ? 
Nimic din toate acestea! O 
spune un român care din dorinţa 
de-a se edifica asupra acestui 
lucru, a urmărit totul cu toată 
grija. 

Rezultatul a fost impresionant: 
99], au rostit „da“. 


Hitler vorbeşte astăzi Europei 
în numele acestei impresionante 
mulțimi de credincioşi. Eveni- 
meniul e unic în istorie. Semni- 
ficaţia lui, în încordatele rapor- 
turi actuale dinire statele Ligii 
Naţiunilor şi Germania, sper că 
nu scapă nimănui. GR.T.M. 





Sus: Viena, Parcul Sehâ&nbrunn 


Dreapta : Talmudişti din Palestina 

zi iii a] 


Monumentala catedrală „Mântuitorul“ din Moscva, dărâmată de bolşevici 


ŞI CEI MICI. Văzând ce-şi 
permit cei mari, au prins curaj 
şi cei mici. Hotărirea lui Hitler 
de a-şi reînarma poporul a is- 
pitit şi pe conducătorii micilor 
țări învinse ale răsboiului mon- 
dial. Austria a luat aceeaş ho- 
tărîre. Şi Turcia la fel. A mai 
rămas Ungaria şi Bulgaria, cari 
încă nu par a fi străine de in- 
tenţii similare. Deocamdată însă 
le ţine în şah atitudinea fermă 
a Micei Antante, care fiind mică 
e şi mai sprintenă în luarea mă- 
surilor menite să înlăture sur- 
prizele neplăcute ce-ar putea să 
vină din partea vecinilor noştri 
neastâmpărați. 


SERBAREA  PAŞTILOR ÎN 
RUSIA. Diferitele reforme aduse 


constituţiei Uniunii Sovietice Ru- 
seşti dovedesc, că la vecinii 
noşiri de peste Nistru se întâm- 
plă schimbări fundamentale. Pe 
semne s'au lovit oamenii cu 
capul de grindă şi acum caută 
să abată curentele sociale în 
alvii noui şi, cât se poate, ase- 
mănătoare celor din ţările „,bur- 
gheze““. Aşa înţelegem din admi- 
terea proprietăţii individuale şi 
perpetue, din fixarea gradelor 
în ierarhia socială şi militară etc. 


Dar iată acelaş fenomen se 
petrece şi în direcţia religioasă. 
Şi aici prigoanele s'au dovedit 
drept acte ale unor indivizi sus- 
pecţi şi inculţi, iar propaganda 
antireligioasă îşi ascultă de pe 
acum prohodul. 

Pentru a fi riguroşi în expu- 

nere, lăsăm să vorbească o le- 
legramă venită din Rusia şi care 
relatează chipul sărbătoririi Pa- 
ştilor din 1936 numai în Moscova. 

Iat-o : ,,50,000 de persoane au 
serbat, în 28 de biserici, Paştile, 
Nici odată sub regimul sovietic 
participarea maselor la o ser- 
bare religioasă n'a fost aşa 
de mare. 

Nu s'a înregistrat nici un in- 
cident. Aclivilatea propagandei 
ateiste cu scopul de a împiedeca 
pe credincioşi dela participarea 
la slujba religioasă a fost cu 
mult mai slabă decât în anii 
din urmă“. 

Dacă ar fi să ţinem seama 
numai de cuprinsul acestei tele- 
grame şi tot obţinem o icoană 
destul de clară asupra celorce 
se petrec în Rusia pe teren re- 
ligios. Dar dacă punem în cum- 
pănă şi manifestaţiile religioase 
din alte oraşe ruseşti ? 

Cu adevărat, Antichrist a alu- 

necat pe costişă şi e în iposlasa 
celor ce ştiu sigur că vor ajunge 
în fundul prăpastiei, cu gâtul 
sucit. Drum bun şi ...lunecos. 


TULBURĂRILE DIN PALE- 
STINA. Vrăşmăşia dintre Arabii 
şi Evreii din Palestina a intrat 
într'una din cele mai acute faze. 
In timpul din urmă ca s'a trans- 
format într'o adevărată luptă de 
exterminare. Recentele încăerări 
au avut un caracter violent şi 
proporții mari mai ales în leru- 
salim, Jaffa, Tel-Aviv şi Haiffa. 
Armata de ocupaţie engleză a 
trebuit să intervină în mai multe 
rânduri. Sunt zeci de morți şi 
sute de răniţi — mai ales evrei. 
In urma recentelor tulburări sta- 
rea de asediu a fost proclamată 
în întreagă Palestina. 

Jidovii sunt strâmtoraţi 
şi în Palestina. 

Pe urma păcatelor lor, ei sunt 
pedepsiţi de Dumnezeu să fie 


deci 


DE TOATE ȘI DE PRETUTINDENI 


SPRI) NITORI Al PREOŢIMII. 
Este îndeobşte cunoscută povara 
curbelor aplicate modestelor sa- 
larii preoţeşti. Ei bine, ca şi când 
această povară n'ar fi fost de- 
stul de apăsătoare, guvernul ţării 





DI Dr. C. Anghelescu, 
ministrul instrucţiunii publice 


INSEMNĂRI 


prin noul buget a amputat din 
nou mizerele salarii ale slujito- 
rilor Bisericii. 

Loviţi crunt în cele mai ele- 
mentare drepturi ale lor, preoții 
luptă să li se răsplătească apo- 
stolatul devotat în slujba nea- 
mului măcar cu un salar egal cu 
acela pe cari îl primesc acarii căi- 
lor ferate... Cauza lor au apă- 
rat-o în parlament mulţi bărbaţi 
polilici cu dreaptă judecată. In 
rândul acestora amintim cu lauda 
cuvenită pe d. Dr. Anghelescu, 
ministrul instrucţiunii. Sperăm, că 
îmbucurătoarele declaraţiipe cari 
le-a făcut d-sa în chestiunea sa- 
larizării mai omeneşti a preo- 
ților noşiri vor fi urmate de re- 
paraţia practică pe care stră- 
dalnicii slujitori ai altarelor o 
aşteaptă de-atâta vreme. 


DI ALEX. LAPEDATU, mem- 
bru al Academiei Române, pro- 
fesor la Universitatea din Cluj 


indezirabili şi rătăcitori până şi 
în istorica lor ţară. 


SPANIA BOLŞEVIZATA. Vă- 
zând că prin vecini nu poate câ- 
şiiga nici o biruinţă, revoluţio- 
narismul bolşevic al lui Stalin 
şi-a mutat cartierul în Spania. 
Acolo operează de multă vreme 
şi după unelliri pecât de intense 
pe-atâi de îndelungate — a iz- 
butit să instaureze regimul roşu 
în îndepărtata peninsulă iberică. 

Lucrurile s'au petrecut exacl 
ca in Rusia. Dictatura proletară 
s'a aşezat la cârma Spaniei prin 
crimă şi jaf — şi cu aceleaşi 
mijloace încearcă să se men- 
țină. Sălbătăcia roşie s'a des- 
lănţuit cu deosebită furie mai 
ales împotriva Bisericii catolice 
ale cărei lăcaşuri sfinte le-a in- 
cendiat sau dărâmat şi pe ai 
cărui slujitori i-a trecut pe sub 
furcile caudine ale tuturor umi- 
lirilor şi suferințelor. 


şi ministru al Cultelor şi Artelor 
împlineşte în curând vârsta de 60 
de ani. 

Lumea universitară este în pre- 
gătirea unui volum omagial pe 
care i-l va prezenta la timpul 
său dlui Ministru Alex. Lapedatu. 


AMBASADORII NOŞTRI AU- 
TENTICI. Sătui până în gât de 





DI A. Lapedalu 
minislrul cultelor şi artelor 


de atâtea costisitoare şi inutile 
comisiuri polilice „oficiale“ cari 
se plimbă prin străinătate, ne 
bucurăm deosebi ori de câteori 
auzim de felul în care ne re- 
prezintă „neoficial“ peste ho- 
tare ambasadorii noştri culturali. 
Ne gândim la strălucila propa- 
gandă naţională pe cari o fac 
cei mai autentici reprezentanţi 
ai culturii româneşti, savanţi 
profesori de talia dlor N. Iorga, 
S. Puşcariu, |. Petrovici, Dr. Ma- 
rinescu, D. Gusti, |. Lupaş etc. 
prin conferințele ce le ţin în 
diferitele centre europene. 

Un asemenea prilej de bucurie 
am avut când am citit elogioa- 
sele dări de seamă ale câtorva 
gazete franţuzeşti despre o serie 
de conferinţe ţinute de curând 
la Paris de către savantul pro- 
fesor şi filosof I. Petrovici dela 
Universitatea noastră din laşi. 


LA CE CARIERE RÂVNESC 
COPIII CEHOSLOVACI? Un 
pedagog cehoslovac a intreprias 
o anchetă prinire cinci sute de 
copii, băeţi şi fete, în etate de 
zece ani, punându-i să răspundă 
ce-ar vrea să se facă fiecare 
din ei? Băeţii s'au rostit pentru 
cariera de pilot aviator 38%], 


şi pentru cea de inginer sau 


monteur 32%/,. Din restul de 
30%], mai bine de un sferi au 
votat pentru... cofetărie! 
Fetele, mult mai modeste, s'au 
rostit pentru meseria de croi- 
toreasă și modistă 40'/,, iar o 
parte 20%], pentru slujba de 
învăţătoare şi bucătăreasă. 

Noua catedrală din Timişoara 


BISERICA DIN TIMIŞOARA. 
Numărul bisericilor ortodoxe 
monumentale sporeşte fără ză- 


DI Prof. 1. Petrovici 


bavă. E semnul celei mai fru- 
moase râvne a credincioşilor 


noştri de pretutindeni. Fiindcă 
orice nou lăcaş de rugăciune 





este o nouă cetate a sufletului 
orlodox şi românesc. 

Timişoara va avea în curând 
o asemenea cetate, durată cu 
grija şi osteneala Părintelui 1. 
Imbroane, căruia primăria şi 
prefectura Timişoarii i-au dat 
un laudabil concurs — ca şi cre- 
dincioşii din capitala Banatului. 

Noul locaş de închinare va fi 
sfinţit în vara aceasta. 


INTERZICEREA JOCURILOR 
DE NOROC. Parlamentul a vo- 
tat de curând o lege menită să 
contribue în chip real la asa- 
narea morală a ţării: este legea 
pentru interzicerea jocurilor de 
noroc. 

Cazinourile dela Sinaia şi 
Constanţa vor putea fi date de-aci 
nainte altor destinaţii mai utile 
sufletului şi pungii celorce le 
cercetează. 


Constanţa : 
Cazinoul 
în bătaia 
mării înfuriate 

Medicul psihiairu: Aşa, prietine dragă, mâine 
te poţi întoarce acasă, la soţia D-tale. 

Pacientul: Precum se vede, dl Doctor mă 
crede tot nebun... 


SCENĂ CONJUGALA 
Nevasta către bărbat: 
mă priveşii în faţă ? 
Bărbatul: Ce vrei? Se deprinde omul cu 
toate, 


Cum îndrăsneşti să 


SERVITOAREA HARNICĂ 
— Cum se face, Mario, că de câteori intru, 
te. găsesc stând degeaba? 


— Asta e din cauza pantofilor D-Voastre, că 
nu Vă aud niciodată venind. 


TOTUŞI O DEOSEBIRE 


— Dumneata aizis că seamăn cu o cămilă? 


— Da de unde? — replică cel întrebat. V'am 
asemuit cu un alt domn, care seamănă mult cu 
D-Voastră. 


NENOROCIRE DUBLĂ 


Ea: — lţi aduci aminte, bărbate, pe locul 
acesta am făcut noi cunoştinţă acum 7 ani, la un 
accident de automobil. 

EI: — Da, da... 
odată singură. 


o nenorocire nu vine nici 


LA ŞCOALĂ 


Profesorul explică de pe catedră: 

— Oxigenul este indispensabil vieţii. 
fost descoperii în anul 1773, 

lonel din bancă ridicându-se: 

— Dar până atunci cum au trăit oamenii, 
domnule profesor ? 


El a 


LA RESTAURANT 
— Chelner, biftecul ăsia parcă-i o bucată de 
piele şi cuțitul nu taie. 
—  Ascuţiţi cuțitul pe biftec. 

veselă 


L-A AVUT 


Trenul tocmai era să plece. Un necredincios, 
care voia să facă pe glumeţul râzându-şi de cele 
slinte, se apropie de o fereasiră, la care din în- 
tâmplare şedea un credincios şi-l întreabă: 


— Scuzaţi, Vă rog, dar asta-i corabia lui Noe? 


— Exact — răspunse credinciosul. Mai lip- 
seşte măgarul: Poitiţi în vagon. 


ZECE ANI DE CĂSĂTORIE 


— Ce zici, bărbate, tăiem mâne curcanul cel 
gras ? 

— De ce să-l tăiem? 

— Fiindcă se împlinesc 10 ani dela căsăto- 
ria noastră. 


— Tu crezi, că tocmai bietul curcan poartă 
vina acestei nenorociri ? 


CERŞETORII DE AZI 
— lar ai venit? Nu-i nici o săptămână de 
când te-am cinstit cu o pereche de ghete. 


— Da, sărut mâna. Acum am venit să vă rog 
să le daţi la pingelit. 


SERVITOR HARNIC 


— Ascultă, Marine, ce obicei prost e ăsta, 
să fluieri când lucrezi ? 
— Dar nu lucrez, coniţă, îluer numai. 


OM CIUDAT. 


— Ciudat om mai e şi lțig acesta. 

— De ce? 

— Ştie vre-o patru limbi, şi în faţa nevestei 
nu îndrăzneşte să scoată o vorbă. 


SUCCESUL 
— Ei, frate, cum îți merge cu albinăritul ? 
— Excelent! Ce e drept, miere încă nu am 


luat, dar albinele au înţepat pe soacră-mea de 
trei ori. 


PROFESORUL CONFUZ 


Către servitor: — Ascultă, Ioane, să mă tre- 
zeşti dumneata la ora opt, că am o afacere im- 
portantă la ora nouă. Dar dacă nu mă scol până 
la ora nouă fără un sfert, să nu mă deștepţi până 
la ora î2. 


SERVITORUL ŞIRET 


Un servitor vine acasă beat turtă. Îi deschide 
stăpânul lui. 

— Mă 'ntreb, loane, ce s'ar întâmpla, dacă 
te-ar găsi pe siradă beat mort. 

— O, m'ar aduce aici: am toideauna în bu- 
zunar o carte de vizită de a Dvoastră — răspunse 
servitorul. 

4. D. Făgărăşianu: TÂNĂRULE, ŢIE-ŢI ZIC, SCOALĂ-TE! 
Vol. 1l. Sibiu, 1935. Pag. 112-+8. Preţul broșat 50 Lei. 

5. Pr. Dr. Nicolae Terchilă: EVANGHELIA IN ŞCOALĂ. 
Sibiu, 1935. Pag. 180. Preţul broșat 75 Lei. 

În Biblioteca populară „POPASURI DUHOVNICEŞTI“ au 

apărut: 

1. CARTE DE RUGĂCIUNI 
Ediţia bogată, 320 pag.. . . . a. Lei 70— 
Ediţia mică, 116 pag. (epuizată). = 4 ep 95 — 

2. Pr. loan Alexandrescu: IZBĂVIRE PRIN BISERICA LUI 
HRISTOS, 36 pag. Lei 8—. 

3. Preot A. Nanu: BIRUINŢA CRUCII, 44 pag. Lei 10—. 

4. Preot A. Nanu: ICOANE DE CĂINŢĂ. 71 pag. Lei 14—. 

5. Dr. Nicolae Bălan, arhiepiscop şi mitropolit: RĂMÂNEŢI 


ÎNTRU DRAGOSTEA MEA. (Cuvinte de învăţătură la praz- 
nicul Învierii Domnului). Pag. 24. Lei 6'—. 


DE VÂNZARE LA LIBRĂRIA ARHIDIECEZANĂ DIN SIBIU 








VIAŢA ILUSTRATĂ 


REVISTA DE FAMILIE 
APARE LUNAR 
SUB AUSPICIILE „FRAȚIEI ORTODOXE ROMÂNE“, SECȚIA SIBIU 


ABONAMENTUL PE IN AN 200 LEI. PE O JUMATATE DE AN 100 LEI. UN NUMAR 20 LEI 
REDACŢIA ŞI ADMINISTRAȚIA: SIBIU, ACADEMIA TEOLOGICA „ANDREIANA“ 
ABONAMENTE SE POT FACE ŞI LA LIBRĂRIA ARHIDIECEZANA, SIBIU 


te 


Pentru abonați 





Dacă nu mai găsiţi revista la librăria dela care aţi cumpărat-o până 
acuma, adresaţi-Vă direct administraţiei. Pentrucă nu mai trimitem 
sa revista librăriilor cari nu-şi achită datoria faţă de noi. 


Cereţi „Viaţa Ilustrată“ la restaurante și cafenele 


Co pp ON = 


Nu uitaţi să Vă înoifi abonamentul la „Viaţa Ilustrată“ şi să recomandaţi revista 
prietinilor şi cunoscuților D-Voastră. „Viafa Ilustrată“ este unica revistă de familie, 
care duce în casa Românului lumină penlru suflet și desfătare pentru ochi. 





PE N CE E RR E RA NOUA CRED, AO E N CE A N E N NE PRR ARARRIEE ESIE 
TIPARUL TIPOGRAFIEI ARHIDIECEZANE SIBIU 











IN ACEST NUMĂR: 


NICOLAE COLAN: 
A. NANU: 

TUDOR TELECEANU: 
HOREA CARPATINU: 
GRIGORIE T. MARCU: 
IOAN MARTIN: 

G. NOVEANU: 

Dr. EUGEN NICOARĂ: 
Dr. GH. PREDA: 


Dr. MIRCEA SUCIU-SIBIANU : 


AXENTE CREANGĂ: 
Dr. E. NICOARĂ : 
Dr. EUGEN DOBROTĂ: 


N. C., P. D. şi D. CĂLUGĂR: 


N. C., D. CĂLUGĂR şi G. 8: 


N. C. şi GR. 1. M.: 


De ce nu cântă lineretul nostru? 

Sutaşul 

Ideal (poezie) 

Nostalgii (poezie) 

Păcate şi nădejdi de-ale ceasului de-acum 
Târnava de Criş 

Toamna (poezie) 

Şi eu am fost la Maglavit 

Desechilibre sufleteşti 

Aspecte din!r'o excursiune la Sf. Munte 
Materie şi viaţă 

O credință, un dor şi o stea mă poarte (poezie) 
Prin ţările apusene 


CRONICĂ LITERARĂ: Un non Ev-Mediu. Puncte 
cardinale in haos. Băjenie. Despre numele 
divine. Teologia mistică. 


CRONICĂ INTERNĂ: + P. S. Episcop Nichita al 
Argeşului. Profesorul Octavian Goga.  Con- 
cursurile „Tinerimii Române“. Pelerinajul dela 
mănăstirea Brâncoveanu. 


CRONICĂ EXTERNĂ:  Răsboiul italo-abisinian. 
Renania rămâne ocupată de Germani. Plebis- 
cilul din Germania. Şi cei mici. Serbarea Pa: 
ştilor în Rusia. Tulburările din Palestina. Spania 
bolşevizată. 


INSEMNĂRI: Sub povara curbelor. Dl Alex. La- 
pedatu. Ambasadorii noştri autentici. La ce ca- 
riere râvnesc copiii cehoslovaci? Biserica din 
Timişoara. Interzicerea jocurilor de noroc. 


VIAȚA VESELĂ — NUMEROASE ILUSTRAŢII 


= 
ei 


PENTRU COLABORATORI 


Revista se pune sub tipar totdeauna la 15 ale lunei. 


Domnii colaboratori 


sunt rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se inapoiază. 


Ca 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotografii, 











